Aragonesen inbestidurak porrot egin du berriro, JxCaten abstentzioa dela eta\nOstiraleko bozketan jaso zuen emaitza bera izan du, eta orduan bi hilabeteko epea jarri zen abian presidente berria aukeratzeko. ERCk eta JxCatek negoziazioak bizkortu beharko dituzte.\nPere Aragones ERCren Generalitaterako presidentegaia. Argazkia: Efe\nAragonès no logra ser investido en primera vuelta tras la abstención de JxCat\nPere Aragones ERCren Generalitaterako presidentegaiak ez du inbestidura lortzeko nahikoa babes eskuratu gaurko bozketan ere, eta bere alderdiaren eta CUPen 42 botoekin gehiengo osotik (68) urrun geratu da, JxCatek berriro abstenitzea erabaki baitu.\nAurreko ostiralean inbestiduraren lehenengo saioak huts egin ostean, gaur bigarren bozketa egin dute: ERCren eta CUPen 42 baiezko botoen aurka, PSCk, Voxek, En Comu Podemek, Ciudadanosek eta PPCk ezezko 61 boto eman dituzte, eta JxCateko 32 ordezkariak abstenitu egin dira.\nOrain, Laura Borras Parlamenteko presidenteak beste bilera sorta bat egingo du ganberako buruzagi politikoekin inbestidurarako beste hautagai bat proposatu aurretik. Aragonesek bere burua aurkeztuko du berriro, JxCatekoak bere alde mobilizatzea espero baitu.\nOstiraleko porrotarekin, bi hilabeteko epea jarri zen abian presidente berria aukeratzeko, eta tarte horretan ERCk eta JxCatek negoziazioak bizkortu beharko dituzte, inbestidurarik ezean, maiatzaren 26an hauteskundeak automatikoki deituko dituztelako uztailerako.\nBost ordu eskasean egindako gaurko saioa Aragonesen hitzaldiarekin hasi da, eta JxCati eta Carles Puigdemont presidente ohiari ohartarazi die inbestidura lortuz gero, "tutoretzarik gabe" aginduko duela.\nAragonesek onartzen omen du independentismoaren "eremu guztiak aitortzea", bai Katalunian bai "erbestean", tartean Puigdemont buru duen Errepublikaren aldeko Kontseilua. Baina "Kataluniako erakundeen, Parlamentaren, Gobernuaren eta presidentearen, buruzagitzari balioa ematea" eskatu du.\nAzpimarratu duenez, erakunde horiek "ordezkatu ezin den ardura" dute, eta hitz horiekin aldendu egin da Errepublikaren aldeko Kontseilutik eta Quim Torra presidente ohiak hasieran izan zuen jarreratik, Puigdmont aitortu baitzuen "presidente zilegi" gisa.\nAragonesen arabera, "ez dago nahikoa arrazoirik" JxCatek inbestidura ukatzen jarraitzeko. Horregatik, blokeoa ez dadila "mugagabea" izan exijitu dio.\nAlbert Batet JxCaten taldearen bozeramailea ezin izan da bertaratu, positibo batekin egoteagatik konfinatuta baitago, eta Gemma Geis diputatua izan da Aragonesi erantzun diona.\nGeisek adierazi du JxCatek edo "erbesteak" ez diola Aragonesi "tutoretza" ezarriko presidente bada, eta akordiorako "prestutasuna" agertu du, Sergi Sabria ERCko diputatuak "aukera galdu" izana "larria" dela egotzi dion bitartean.\nBestalde, Salvador Illa PSCren Parlamenteko buruak aurreikusi du Aragones "Errepublikaren aldeko Kontseiluaren agindupean" egongo dela presidente hautatuz gero, eta gaineratu du "umiliazio baten biktima" izango dela, "Kataluniak Gobernu sendoa eta egonkorra" behar duenean.\nIgnacio Garriga Voxen talde parlamentarioko presidenteak "Katalunia erreakzio nazionalaren buru" izatearen alde egin du, "eldarnio ideologikoen eta agenda apurtzailearen aurkako oposizio baten bidez".\nEulalia Reguant CUPek Parlamentuan duen bozeramaileak ERCri eta JxCati ohartarazi die euren esku dagoela legealdia ez dadila izan "jendeak Kataluniako Gobernuaren aurka egindako erasoa".\nJessica Albiach En Comu Podemek Kataluniako Parlamentuan duen buruak deitoratu duenez, "alderdiaren logikak jendearen beharrei gailentzen zaizkie", eta Junts eta ERC ez dira krisi sozial, ekonomiko eta sanitarioan tematzen, "boterearen" aldeko borroka alderdikoian baizik.\nCarlos Carrizosa Ciudadanosen ordezkariak ohartarazi du JxCaten eta CUPen botoekin inbestitzen badute, "muturreko eskalada baten bahitua" izango dela Aragones.\nAlejandro Fernandez PPCko presidenteak kritikatu egin du ERC eta Junts Errepublikaren aldeko Kontseiluaren inguruan eztabaidatzen ari direla, eta Puigdemontekin "zilbor-hestea hausteko garaia" dela esan die.


Irekia Eusko Jaurlaritza - Gobierno Vasco :: 2019ko lurraldeko turismo-proiektuetarako laguntzak (Gobernu Bilera 2019-05-21)\n2019ko lurraldeko turismo-proiektuetarako…\nTurismo, Merkataritza eta Kontsumo Sailak Euskadiko jomugen erakargarritasuna eta kalitatea hobetuko duten eta turismo-fluxu berriak dinamizatu, banatu eta sortuko dituzten turismo-proiektuak garatzeko laguntzen deialdia egin du.\nLaguntzak hiriburuetako eta eskualdeko turismo-lankidetzako entitateetan sartuta ez dauden udalerrietako turismoaren sustapenaz arduratzen diren erakunde publikoentzat dira (udalentzat, tokiko erakunde autonomoentzat, tokiko enpresa-erakunde publikoentzat eta titulartasun publikoko merkataritza-sozietateentzat).\nLaguntzak, halaber, eskualdeko edo eskualdez gaindiko eremu batean turismo-lankidetzako entitate gisa edo turismo-produktuen entitate kudeatzaile gisa diharduten irabazi-asmorik gabeko erakunde publiko edo pribatuek eska ditzakete (kuadrilla eta mankomunitateek, garapen-agentziek, landa-garapeneko elkarteek, partzuergoek eta beste entitate eta elkarte batzuek).\nLaguntzen zenbatekoa 1.360.000 euro da, eta Euskadiko jomugen erakargarritasuna eta turismo-esperientzia hobetzeko lurraldeko turismo-proiektuetara eta jomugen kalitatea eta lehiakortasuna hobetzeko proiektuetara bideratuta daude. Haien artean, jardunbide egokien programak azpimarra daitezke).


Musika tresna ezberdinen aurkezpen saioak, iruditan\n2016 ots 22 Azkoitia\n2016 ots 19\nHona hemen musika tresna ezberdinen ezagupenaren inguruko saioen argazkiak. Bertan ikusten dira Musika Eskolako 6-7 urte bitarteko haurrak familia ezberdinetako musika tresnak frogatzen. Saio hauek...\nBIZKARGI Musika eta Dantza Eskolak, martxoaren 1ean, bigarren hiruhileko ekintzen artean antolatu du ikasleen entzunaldi bat. Elkarguneko “Oteiza” aretoan izango da arratsaldeko 6:30eta...\n2016 ots 11 Azkoitia\n2016 ots 07\nOtsailaren 28an, Bizkargi Musika eta Dantza Eskolak XVII. Taldez-taldeko edizioari hasiera emango dio. Urtero bezalaxe, hiru ekintza mota izango dira aukeran: lehenengoan – Euskal Musika tresnak e...\nAsteburuan zehar eta giro ezin hobean inauterietako jaiak ospatu dira Azkoitin, ostiralean txikienei zuzendutako festarekin eta larunbatean, aldiz, gazteak eta helduak izan dira protagonistak herri...\nBIZKARGI Musika eta Dantza Eskolako ikasleak, otsailaren 4ean, ostegunean, arratsaldeko 6:15etan entzunaldia eskainiko dute. Elkarguneko Oteiza aretoan izango da. Ekitaldian, pianoa, akordeoia, te...\nAsteburu honetan Inauterietako festak izango ditugu herrian. Bai ostirala, baita larunbatean ere ekitaldi ezberdin asko ospatuko dira: ostiralean, Ikastetxeetako umeen kalejira, Herriko plazan umee...


Irekia Eusko Jaurlaritza - Gobierno Vasco :: Azterkosta ingurumen-kanpainak 25 urte bete ditu eta Debako marearteko zabalgunea aztertuko du bihar\nAzterkosta ingurumen-kanpainak 25 urte bete…\nEuskal kostalde kontserbazioaren ezagutzera eman eta sustatzen du\nIkasleek, irakasleek, gizarte-erakundeek eta familiek parte hartzen dute; iaz 4.000 lagunek parte hartu zuten\nEuskal Autonomia Erkidegoko kostaldearen ingurumen-egoera, herritarren ikuspuntutik ikusita\nBihar, ostirala, eta larunbatean, irteera didaktikoak Debako marearteko zabalgunera, Euskal Kostaldeko Geoparkearen barruan\nEusko Jaurlaritzako Ingurumen eta Lurralde Politika Sailak kostalde kontserbazioaren ezagutzera eman eta sustatzeko antolatzen duen Azterkosta kanpainak 25 urte bete ditu. 1992az geroztik, euskal kostaldearen eta ibaien egoerari buruzko balorazio orokorrak egiteko aukera eskaintzen du programak. Eginkizun horretan, arazoak detektatu eta soluzioak iradokitzen ditu, natura-ingurunea ezagutzeko, kontserbatzeko eta hobetzeko.\nEuskal Autonomia Erkidegoko kostalderen irudia islatzen duten hainbat kategoriatako lehiaketa bat garatzen du programak.\nEusko Jaurlaritzako Ingurumen eta Lurralde Politikako sailburu Ana Oregiren hitzetan, “25 urte hauetan aldaketa asko izan dira gure inguruan, eta jende ugari hurbildu da itsasbazterraren egoera egiaztatzera. Joan den urteko kanpainan 4.000 lagunek baino gehiagok parte hartu zuten, lehen eta bigarren hezkuntzako ikasleak gehienak, eta kolektibo ez hain ohikoak ere izan ziren parte-hartzaile, hala nola unibertsitate-hezkuntzako ikastegiak, Lanbide Heziketako ikastetxeak, herritarrak, elkarteak eta familiak”.\nAurtengo edizioan, parte-hartzaileek bildutako datuekin sailkapena eta identifikazio-lanak egingo dira, herritarren ikuspuntua jasoko duen Euskal Autonomia Erkidegoko kostaldearen ingurumen-egoerari buruzko txostena egiteko.\nKanpaina bihar hasiko da, Euskal Kostaldeko Geoparkearen barruan kokatutako DEBAKO marearteko zabalgunea bisitatuko duen irteera didaktiko batekin. Irailaren 30ean (ostirala) eta urriaren 1ean (larunbata) egingo da. Egitarau bera izango da bi egunetan:\n09:30: Topaketa J.M. OSTOLAZA KULTUR ELKARTEAN (J.M. OSTOLAZA 12)\n09:40: AZTERTU eta AZTERKOSTA PROGRAMAREN AURKEZPENA\n10:00: IRTEERA MAREARTEKO ZABALGUNERA\n12:30: AZTERKOSTA MATERIALEN ERABILERA; ADIBIDE PRAKTIKOA\nCoastwatch, itsasbazterrari buruzko Europako Ingurumen Hezkuntzako programaren Euskal Autonomia Erkidegorako egokitzapena da Azterkosta. Europako proiektu hori 80 hamarkadaren amaiera aldera sortu zen Irlandan, eta 1992az geroztik dugu gure artean. Harrezkero, itsasbazterraren berezitasunak hobeto ezagutzeko, haren problematika ezagutzera emateko eta gizartea kostaldeko naturaguneak babestu beharraren inguruan kontzientziatzeko laguntza-tresna izatea da Azterkostaren xedea.\nAhalik eta kostaldeko zerrendarik handiena hartzeari begira, udaren amaiera aldera hasten da programa hainbat kolektiboren artean ezagutzera ematen: ikastetxeak, astialdiko zentroak, elkarte ekologistak eta naturalistak, udalak eta abar. Gainera, programan parte har dezaten proposatzen zaie. Izena emateko epea amaitu eta talde laguntzaileen sarea osatu ondoren, hainbat bilera egiten da kanpainaren nondik norakoak azaltzeko eta landa-laneko irteera egiteko behar den materiala entregatzeko: inguruko mapa, datuak biltzeko galde-sortak, ura analizatzeko materiala eta abar.\nLanda-lan hori egiteko, kostaldea 500 m‑ko hainbat tartetan zatitzen da eta tarte horiek taldeei esleitzen zaizkie, interesen arabera eta ahalik eta kostalde gehien hartzeko premia kontuan hartuta.


Olatz Mitxelena: "Pertsonaiak eta eszenak umoretik aurkeztea gustatzen zait" - Diario de Noticias de Alava\nOlatz Mitxelena: "Pertsonaiak eta eszenak umoretik aurkeztea gustatzen zait"\nOlatz Mitxelena idazle oiartzuarrak eskuratu du XXIV. Igartza Saria, 'Arrakalak' ipuin-bildumari esker\njone gartzia gerra 11.10.2021 | 14:17\nOlatz Mitxelena idazlea Elkar\nOlatz Mitxelena idazlea\nOlatz Mitxelenak urtebete izango du Igartza Sarian aurkeztutako proiektua burutzeko. Aurreratu duenez, "pertsonen arteko harremanetan sortzen diren pitzadurak eta arrakalak" izango ditu hizpide idazle eta irakasle oiartzuarrak bere lanean.\nLehenik eta behin, zorionak! Zelan jaso duzu albistea?\n-Eskerrik asko! Denbora bat pasa da jada, baina momentuan bertan emozio pilaketa bat izan zen. Alde batetik, kristoren poza eta ilusioa sentitu nuen, baina, gero, beldur eta kezka puntuak etorri zitzaizkidan. Nire buruari esan nion, "orain hau egin behar dut, honi erantzun behar zaio".\n-Nik aurkeztu dudan proiektua ipuin bilduma bat da, eta orain pixkanaka ipuin horiek egiten joango naiz. Hori da asmoa: ipuinak idatzi, gehien asebetetzen nautenak aukeratu eta horiekin bilduma aurkeztu.\nZein izan da orain arte egin duzun lana?\n-Lehiaketara 20 orrialdeko lagin bat aurkeztu behar nuen. Nik lau ipuin labur entregatu nituen, eta, horretaz gain, proiektuaren azalpena: nola ulertzen nuen, bildumari zer zentzu eman nahi nion, zer egin nahi nuen... Orain hori dena gauzatzea tokatzen zait. Ipuin batzuk idazten ari naiz eta baditut beste ideia batzuk ere.\nLau ipuin aurkeztu dituzu orain arte, zenbat izango ditu amaierako lanak?\n-Luzeraren arabera izango da, ipuin batzuk besteak baino luzeago geratzen ari zaizkit, baina imajinatzen dut 12-14 ipuin izango direla.\nLoturarik al dute ipuinek euren artean?\n-Ipuin guztietan errepikatuko dira gizakioi agertzen zaizkigun pitzadura, arrakala edo krak txiki edo handiago horiek, izan norbere buruan, gorputzean, pentsamenduetan edo gure arteko harremanetan... Hori da bildumari zentzua eta Arrakalak izenburua ematen diona, oraingoz behintzat. Izan daitezke mina, beldurrak, obsesioak, kontraesanak, puntu deserosoak€ gai aldetik abaniko zabala daukat eskuartean baina badute hori komunean.\nHori dute komunean, baina estilo aldetik oso desberdinak dira, zergatik hautu hori?\n-Aukera baino, horrela atera zaidan gauza bat izan da. Idazten hasi nintzen eta batzuk puntu errealista eta intimoago batekin atera zitzaizkidan, hausnarketa agerikoagoa egiten zutenak. Beste batzuk jolas gehiagorekin eta umore puntu handiagoarekin, surrealismo eta fantasia puntu batekin. Proiektuan hala azaldu nuen; egun guztiei ez diegu berdin begiratzen eta zauri guztiei ere ez diegu berdin begiratzen. Batzuetan, gehiago ukitzen gaituzte eta min gehiago ematen digute, eta, beste batzuetan, jolasetik edo beste distantzia batetik begiratzen diegu. Horrela irudikatu nuen nik.\nUmoretik ere izango du, orduan.\n-Asmoa hori da. Literaturan jolas hori dut gustuko, bai estiloarengatik beragatik, hitzen bidez jolas egitea gustatzen zaidalako, eta gero pertsonaiak eta eszenak umoretik aurkeztea gustatzen zaidalako ere.\nNoiz irakurri ahalko dugu 'Arrakalak'?\n-Proiektua bukatzeko urtebeteko epea ematen digute. Beranduenez, hurrengo urteko irailean aurkeztu beharko dut eta hortik edizio lanak, zuzenketak eta bestelakoak egin beharko dira. Horren ondoren, argitalpena 2023ko udaberrian izango da. Luze.\n-Nik literaturarekin gozatzen duen irakurlea dut buruan. Eta, bestalde, bizitzaren inguruko hausnarketa bultzatu nahi nuke. Gero, beste kontu bat izango da irakurleak testua hartzen duenean nondik irakurtzen duen eta zerk emango dion arreta, baina nik horrela bizi dut.\nEz da idazten duzun lehen kontua. Zein izan da zure ibilbidea literatur munduan?\n-Egia da hau ez dela idazten dudan lehendabiziko gauza, baina, era berean, berri xamarra ere bada. Gauzak idatzi izan ditut, nahiko txikitatik tarteka idazteko joera izan dut. Gaztetxotan literatur-lehiaketetan sariak irabazi nituen eta horrek bultzada eman zidan. Gero, Filosofia ikastean idazketa bizitu nuen, idazle eskolan ere ibili nin-tzen, tarteka koaderno bat edo beste idatzi nuen, ipuinen bat ere bai, lehiaketaren batean aurkeztu€ Atzera begiratuta iruditzen zait joan etorrian egon den zerbait izan dela niretzako idazketarena; ez dut inoiz erabat hartu, baina, era berean, ez dut inoiz baztertu edo albo batera utzi. Aurten aldaketa egin dut eta nire buruari lizentzia eman diot denbora hartu eta pixka bat luzeago idazten ibiltzeko. Hori berria izan da.\nZer dela eta apustu hori?\n-Bada, urtea hasita gauzak pixka bat aldatzeko gogoa sentitu nuen, probatzekoa. Nire buruari erronka jarri nion, ingurukoen laguntzarekin, aurten gehiago idazteko. Pausu horietako bat eguneroko bat idazten joatea izan zen, baina, horrekin batera koaderno batean ipuinen bat pentsatu, poesia pixka bat idatzi€ eta horrela.\nOrokorrean, zertarako idazten duzu?\nEsan bezala, atzera begira jarrita idazte hori gorabeheratsua izan da. Idatzi izan dut terapia modura momentu tristeagoetan, minetik gertuago nengoen momentuetan; gero idazle eskolan ibilitakoan; nire buruari erronkak jarrita€ Orain bilduma hau egitea daukat helburu, eta oso gustura nago, nire lekua hartzen ari naizela iruditzen zait.


Kontadores gazte zentroa - KONTADORES ILUSTRAZIOA\nUdaberri hau kolorez beterik dator, hilabetean behin ilustrazioaren inguruko saio bat antolatu baitugu. Teknika ezberdinak ikasteaz, sorkuntza esperimentazioaz eta marrazteaz gozatzeko aukera izango da bertan.\nEspraia, tinta, akuarela… teknika ezberdinekin esperimentatuz testura eta orban ezberdinak sortuko ditugu, paper zuriari aurre egiten lagunduko digutenak. Jolas moduan hartuko dugu laborategi hau, zoriak eta gure eskuek unibertso eta pertsonaia ezberdinak sortzera eramango gaituztelarik. Sormena indartzeko moduak ezagutuko ditugu, gure gaitasunak martxan jarriko dituzten ariketen bitartez. Sorkuntza prozesu bat abiarazteko, teknika bakoitzarekin datozen aukerak, euskarriak eta beharrezko baliabideak ikasiko ditugu.\nDinamizazioa: Pili Aguado\nILUSTRAZIO BOTANIKOA AKUARELAZ\nIlustrazio botanikoa landare espezieen forma, kolore eta xehetasunak irudikatzeko artea da. Laborategi honetan akuarelaren oinarrizko teknikak ikasiko ditugu, baita teknika moderno ezberdinak ere gure ilustrazio botanikoetan erabiltzen hasteko. Marraztuko dugu landareak bertatik bertara begiratuz eta, ariketa ezberdinen bitartez, ilustrazio anitzak sortuko ditugu saioan zehar.\nKoaderno zabalgarri erraz eta ezberdinak sortuko ditugu hainbat teknikaren bitartez: collage-a, margoa, marrazketa, akuarela etab. Ariketa ezberdinekin esperimentatuz gure sorkuntza koaderno propioa egingo dugu.\nData: maiatzak 7\nSorkuntzarako teknika ezberdinak ezagutuko ditugu laborategi honetan, eta ez da aurretiko esperientziarik behar. Argazki zaharren irudietatik abiatuko garak, hauen fotokopien gainean esku hartuko dugularik teknika ezberdinen bitartez: monotipia, collage-a, marrazketa, testua, etab.\nData: ekainak 4


Andaluziako Juntak «Kalitate ziurtatua» zigilua eman die nekazaritzako elikagaien sektoreko 194 enpresari | Consumer\nAndaluziako Juntak «Kalitate ziurtatua» zigilua eman die nekazaritzako elikagaien sektoreko 194 enpresari\n759 produktuk dute beren etiketetan kalitate-marka\nAndaluziako Juntak «Kalitate ziurtatua» zigilua eman die nekazaritzako elikagaien sektoreko 194 enpresari, 2001eko azaroan bereizgarria sortu zenetik. Guztira 759 produktuk dute beren etiketetan berariazko kontrol batzuen bidez egin direla bermatzen duen zigilua.\nKalitate, segurtasun eta ingurumenarekiko errespetu handiko produktua erosteko kontsumitzaileek dituzten interesei erantzuten die markak; enpresei, berriz, prestigio- eta lider-posizioa eskaintzen die lehiakideekiko.\nSektoreka, ardoak, ozpinak eta likoreak dira, oraindik ere, bereizle gehien dituztenak (252), eta ondoren, frutak eta barazkiak (153). Iberikoek eta haragikiek 84 produktu dituzte erregistroan inskribatuta. Hainbat sektoretako beste 175 elikagaik ere (fruitu lehorrak, melba, berdela, amuarrainak eta arrain-haztegietako urioiak) kalitate-bereizgarria dute.\nProbintziaka, Kordobak (41) lortu du zigilua gehien. Malagak eta Granadak 33 enpresa dituzte; Almeriak eta Jaének 27; Huelvak 18; Cadizek 17 eta, azkenik, zortzi Sevillan.\nkalitate ziurtatu zigilu


Saint-Cergues - Wikipedia, entziklopedia askea.\nKantonamendu Canton of Annemasse-Nord\n46°14′09″N 6°19′17″E / 46.2358°N 6.3214°E / 46.2358; 6.321446°14′9″N 6°19′17″E\nBoëge, Bons-en-Chablais, Cranves-Sales, Juvigny eta Machilly\n3.624 (2018ko urtarrilaren 1a)\n1.834 (%50.6) 1.779 (%49.1)\nSaint-Cergues Frantziako udalerria da, Savoia Garaia departamenduan dagoena, Auvernia-Rodano-Alpeak eskualdean. 2013an 3.001 biztanle zituen.\n2007an Saint-Cergues udalerrian erroldatutako biztanleak 3.001 ziren. Familiak 1.164 ziren, horien artean 290 pertsona bakarrekoak ziren (110 bakarrik bizi ziren gizonak eta 180 bakarrik bizi ziren emakumeak), 349 seme-alabarik gabeko familiak ziren, 423 seme-alabak dituzten bikoteak ziren eta 102 seme-alabak dituzten guraso-bakarreko familiak ziren.\n2007an 1.401 etxebizitza zeuden, 1.197 familiaren etxebizitza nagusia ziren, 120 bigarren erresidentzia ziren eta 84 hutsik zeuden. 1.023 etxeak ziren eta 363 apartamentuak ziren. 1.197 etxebizitza nagusietatik 908 bere jabearen bizilekua ziren, 236 alokairuan okupaturik zeuden eta 53 doan lagata zeuden; 24 etxek gela bat zuten, 86 etxek bi zituzten, 191 etxek hiru zituzten, 308 etxek lau zituzten eta 588 etxek bost zituzten. 1.080 etxek euren parking plaza propioa zuten azpian. 451 etxetan ibilgailu bat zegoen eta 690 etxetan bat baino gehiago zituzten.\nSaint-Cergues udalerriko biztanleria-piramidea 2009an .\n2007an lan egiteko adina zuten pertsonak 2.016 ziren, horien artean 1.491 aktiboak ziren eta 525 inaktiboak ziren. 1.491 pertsona aktiboetatik 1.396 lanean zeuden (743 gizon eta 653 emakume) eta 95 langabezian zeuden (42 gizon eta 53 emakume). 525 pertsona inaktiboetatik 142 erretiraturik zeuden, 174 ikasten zeuden eta 209 "bestelako inaktibo" gisa sailkaturik zeuden.\n2009an Saint-Cergues udalerrian 1.164 unitate fiskal zeuden, 2.873,5 pertsonek osaturik. Pertsona bakoitzeko diru-sarrera fiskalaren mediana urteko 24.950 euro zen.\n2007an zeuden 135 komertzioetatik, 2 erauzte enpresak ziren, 3 janari enpresak ziren, 1 garraiorako elementuen fabrikazioko enpresa zen, 6 bestelako produktu industrialen fabrikazioko enpresak ziren, 24 eraikuntza enpresak ziren, 26 ibilgailuen saltze eta konpontze enpresak ziren, 5 garraio enpresak ziren, 11 ostalaritza eta jatetxe enpresak ziren, 2 informazio eta komunikazio enpresak ziren, 3 finantziazio enpresak ziren, 8 higiezinen enpresak ziren, 18 zerbitzu enpresak ziren, 15 administrazio publikoko enpresak ziren eta 11 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 46 zerbitzu publikoetatik, 1 posta bulegoa zen, 3 banku bulegoak, 6 ibilgailuen konpontzeko eta nekazaritza tresnetako lantokiak, 1 autoeskola, 4 igeltseroak, 2 margolariak, 5 zurginak, 3 iturginak, 4 eraikuntza enpresak, 3 ile apaindegiak, 2 albaitariak, 6 jatetxeak, 2 higiezinen agentziak, 1 tintoreria eta 3 apaindegiak.\n2009an zeuden 10 establezimendu komertzialetatik, 1 120 m2 baino gehiagoko denda zen, 2 okindegiak, 1 harategi zen, 1 arropa denda zen, 2 altzari dendak, 2 drogeria eta 1 lore-denda zen.\n2000. urtean Saint-Cergues udalerrian 18 nekazaritza-ustiategi zeuden, 294 hektarea erabiltzen.\nMachilly (1,9 km)\nJuvigny (3,9 km)\nBons-en-Chablais (5,0 km)\nLucinges (5,0 km)\nSaxel (5,7 km)\nCranves-Sales (6,0 km)\nBNF: 15274485x (data)


30 uztaila, 2020 Erretratua 215\n1981ko uztailaren 12a, Aranzadi Zientzia Elkarteko Etnografia Sailetik asteburuko irteera, Aralarko Oiduiko Saroira, Jexus mendizabal ‘Kaxkagorri artzainaren txabolara. Borobilean ezkerretik hasita: ‘Kaxkagorri’ Zaldibiako artzaina (gaur egun 93 urte), Joxean Sagastizabal idazle eibartarra, Pilare Muxika itsasoarra, Txomin Lasarte (†) errenteriarra, Anttoni Okariz itsasoarra, Margi Iturriza donostiarra eta Arantza Etxezurieta lezoarra. Argazkia: Fermin Leizaola.\nPilare Muxika Lopetegi • Itsaso\nUztail amaiera inguratzen ari zaigu eta, garai honetan, Anttoni Okariz Gorrotxategik eta biok Itsason elkarrekin egin ohi ditugun herriko ondareari buruzko azterlanak datozkit burura; eta horri lotua, argazki hau.\nIa berrogei urte dira Batxilergoa bukatu eta Donostiara Anttoni eta biok Itsasotik joan ginela. Lehenengo ikasturtean Euskal Antropologia ikasgaia izan genuen eta guretzat aukera itzela izan zen 70 ikasleko gela hartan, etxetik genekizkien hainbat alorrek balioa zutela ohartzeko. Fermin Leizaola genuen irakasle, Aranzadi Zientzia Elkarteko Etnografia Saileko zuzendaria, eta ordura arte ez bezala, baliotsu bihurtzen ziren antropologia soziala eta hizkuntza eta kulturaren arteko erlazioaz genituen ezagutzak. Uste dut lehenengo irakaslea izan genuela klaseetan ikasleekin bere jakintzak partekatu, kontrastatu eta aberasteko erabiltzen zituena. Eta egiten genituen ekarpenak (etxean galdetuz, tresnak eramanez e.a.) interesez eta arretaz biltzen zituen.\nBerehala Aranzadira igotzeko gonbitea egin zigun eta astero urte luzez autobusa hartu eta Arbide Dorreetara igo izan ginen. Hainbat lanetan kolaboratu genuen, baina garrantzitsuena Atlas\nEtnolinguistikoa garatzea izan zen. Asteburutan bazterrik bazter grabatutako elkarrizketak transkribatzen genituen edo Foru Aldundirako plano handitara jasotako topominia-datuak pasatu.\nBaina uste dut metodologia edo prozedura horiek baino, ikasi genuen alderdirik garrantzitsuena jendearengana nola iritsi izan zela, zalantzarik gabe. Eta horri eman nahi diot garrantzia: aurreiritzirik gabe, jakin-nahiez, interesez eta esker onez pertsona guztiengana hurbiltzea.\nAsteburu eta udako irteerak\nAranzaditik, geure Etnografia Sailetik bezalaxe, botanika, espeleologia, aurre-historia, mikologia… sailetatik dozenaka irteera antolatzen ziren orduan ere. Ahal genuen guztietan parte hartu nahi izaten genuen, zenbat ezagutzeko aukera eskaintzen ziguten! 18 urterekin altxor benetakoa zen guretzat!\nHainbat aldiz igo ginen Aralarrera eta artzainekin asteburua pasatu, beraiekin biziz egin zuten guztia: entzun, ikusi eta ikasi. Argazki honek jasotzen du honen mamia: ez gaude argazkilariari begira, artzainari baizik, jakin-minez eta miresmenez. Etxera bueltan Joxe Miel Barandiaranen Sara etxean geratzen ginen luze kontutan. Zenbat oroitzapenen baliotsu!\nGaur egunera ekarrita\nBada hamarren bat urte udaro, prozesu guzti horretan zehar ikasitakoa geure Itsaso herriari eskaintzen hasi ginela. Primeran datorkigu oporraldia aprobetxatzea, abuztuaren 24ko herriko jaietan itsasoar guztiei bildutakoa itzultzen baitiegu erakusketa eta aurkezpenen bidez. Eta garrantzitsuenak dira, artxiboetan, toponimian eta espazio naturalean dauden ondareen aztarnez gain, etxez etxe guztiekin egiten ditugun solasaldi paregabeak euren jakintza agortezina balioan jarriz.\nHonixe deitzen diogu ezagutza demokratizatzea: denon ahotsak duintasun osoz jasotzea eta guztion eskura jartzea, jakintza guztia beharrezko baitugu.\n« Zeama, Zegain eta Zeura\n«Uste dut aurrerapausoa izango dela niretzat» »


Irutxuloko Hitzarentzat urte berezia eta zaila izan da - Irutxuloko Hitza : Irutxuloko Hitza\nIrutxuloko Hitzarentzat urte berezia eta zaila izan da\nIlusio txikiak handi egiteko urtea izan da Irutxuloko Hitzarentzat. Martxoa hasieran formatu aldaketaren prozesua borobildu genuen. Astekariaren tamaina handitu, papera hobetu eta kalitatezko emaitza lortu genuen. Astebete geroago iritsi zen koronabirusa, eta dena hankaz gora jarri zuen. Lan egiteko modua eta lantaldea egokitu genituen osasun krisiari aurre egiteko. Etxetik lan egiten hasi ginen, eta teknikoki ez zitzaigun asko kostatu. Ordea, denborak aurrera egin ahala lantaldea elkarrekin ez egoteak galera asko ekarri zituen. Erredakzio txiki eta dinamikoa izanik, distantziak kazetarion arteko sinergia eta elkarreragina oztopatu zuen.\nKonfinamendu egoera gainditu bezain pronto, erredakziora itzultzea lehenetsi genuen. Horretarako, beharrezkoak ziren txandak ezarri genituen. Ordutik, osasun eta segurtasun neurriak betetzeko bideak eta baliabideak erabili ditugu. Talde osoa elkartzea beharrezkoa izan denean, Egiako plazak ere erabili ditugu, bulegoan neurriak beteta, taldeko bederatzi kideak aldi berean egotea ezinezkoa zelako.\nPandemiak gogor jo du Irutxuloko Hitzaren ekonomia. Publizitatean jaitsiera nabarmena izan dugu, eta horrek asko baldintzatu du hedabidea. Gure iragarleak tokiko merkatariak eta ostalariak dira, besteak beste, eta krisiak asko kaltetu ditu. Hori gutxi balitz, diru laguntzetan espero ez genuen ezustekoa jaso genuen. Donostiako Udalak uztaila bukaeran jakinarazi zigun 18.000 euro gutxiago emango zizkigula –%20ko jaitsiera–.\nOso gogorra izan zen gure hedabidearentzat. Izan ere, diru laguntza hori ebatzita zegoenez, gure aurreikuspenetan diru hori aintzat hartu genuen, eta uztaila bukaeran egokitzapenak egiteko aukera gutxirekin geratu ginen. Gainera, ez genuen horrelakorik espero, diru laguntza ebatzita zegoelako eta gainerako udaletan ere 2020rako ez zelako jaitsierarik aurreikusten.\nDiru sarreren artean garrantzitsuenetakoak diren bi adar kolokan jartzeak zama ekonomikoa handitu digu. Esan bezala, publizitatearen eta diru laguntzen jaitsierek gogor eragin digute.\nUrte zail honetan denak ez dira albiste txarrak izan. Martxoan konfinatu ginenetik, gure aurrekontua egokitu behar izan genuen. Sustapenerako eta 15. urteurrenerako aurreikusitako dirua alde batera utzi genuen, unean uneko egoerari aurre egiteko. Horrez gain, aukera berrien bila ibili ginen, eta lanketa horri esker bi diru laguntza berezi eskuratu genituen. Batetik, Europako Kazetaritza Zentroak (EJC) 25.000 euro eman zizkigun «larrialdi egoeran sortutako beharrei» erantzuteko. Bestetik, Googlek Larrialdi Egoeran Kazetaritzari Laguntzeko Funtsa atera zuen, eta Irutxuloko Hitzari 5.000 dolar eman zizkion. Diru sarrera horiekin publizitatean izandako galerak orekatu ahal izan genituen.\nOspatzerik izan ez dugun arren, 15. urteurreneko materiala egin dugu. Paula Estevez eta Iñaki Martiatena “Mattin” ilustratzaile donostiarrek egindako irudiekin poltsak eta kamisetak aurkeztu ditugu. Harrera beroa izan dute, eta horien salmenta ondo joan da. Aldiz, bereziki arrakasta harpidetza kanpainak izan du. HITZAkide egiteagatik, poltsa bat opari kanpaina abian jarri genuen, eta kanpaina horri esker, eta urtean zehar egindako lanari esker, harpidetza asko eskuratu ditugu aurten.\nAzken hamarkadan ez dugu 2020an adina harpidedun lortu, soilik 2014an egin ziren HITZAkide gehiago. Krisi ekonomikoak baldintzaturiko urte hartan laguntza eskatu genizuen, eta sekulako babesa eman zenioten gure hedabideari. Aurtengoa desberdina izan da, ez dugulako horrelako deialdirik egin. Horrela ere, %11ko igoera izan dugu. Gure lana eskertu eta balioa eman dion jende asko egon da, eta horren ondorioa izan dela uste dugu. Beraz, eskerrik asko gurekin bat egitea erabaki duzuen guztiei.\nUrtero egiten ditugun gehigarri berezi batzuk egiteko aukera gabe geratu gara, eta egindakoak askoz era xumeagoan egin ditugu. Horrek lotura zuzena du publizitatean izan dugun jaitsierarekin. Urteroko ospakizun eta ekitaldiak ez dira egon, eta beraz, horiei buruzko gehigarri batzuk ezta ere. Dena den, egoerara egokitu gara, eta horren eredu urte bukaeran argitaratu dugun merkataritzaren gehigarria. Gu ere Donostiako tokiko proiektu bat gara, eta gertukoaren kontsumoaren aldeko aldarriarekin bat egin nahi izan dugu, horrek duen garrantzia agerikoa dela ikusten baitugu; are gehiago, egungo egoeran.\nIrutxuloko Hitzarentzat hazten jarraitzeko urtea zen 2020a. Apustu argia egin genuen proiektuaren hazkunderako. Diru sarreren hirugarren adar garrantzitsuena, harpidetzena, landu nahi genuen. Horretarako, sustapenerako pertsona bat kontratatu genuen. Horrez gain, datorrenari begira jarri, eta etorkizuneko erronkak gainditzeko inbertsioak egiteko asmoa genuen. Besteak beste, ikus-entzunezkoetan garatzeko bidea abiatu nahi genuen.\nPandemiak, ordea, genituen aurreikuspenak bertan behera utzi dizkigu, eta datorren urterako ziurgabetasuna eragin du. Batetik, krisiak gogor jo dituen sektoreak 2021ean izango duten egoera zein izango den ikusteko dago, eta horrek publizitatearen salmentan eragin zuzena izango du. Bestetik, Donostiako Udaleko diru laguntzekin zer gertatuko den oraindik ez dakigu. Hori dela eta, lerro hauen bidez adierazi nahi dugu babes hori ezinbestekoa dela Donostiako euskarazko tokiko hedabidea sendotzen jarraitzeko; are gehiago, aipaturiko zailtasun guztiak kontuan hartuta. Beraz, orain arteko diru laguntza mantentzeko eskatzen diogu udalari.\nIrakurle eta harpidedunek azken urte zail eta berezi honetan erakutsi diguten babesari eusten badiogu, seguru gaude 2021. urtea askoz hobea izango dela.


About: Eskaintza eta eskaria\nEkonomian, eskaintza eta eskaria eredu ekonomiko bat da, konkurrentzia perfektoko merkatu batean prezio edo salneurri ezberdinetarako ondasun baten eskaintza eta eskaria berdindu eta horrela, oreka egoera batean, guztira saldu eta erositako kopurua eta salneurria ematen dituena. Ondasun bakar bati buruzko eredua da eta beraz oreka partziala ematen du, ekonomia osorako bilatzen den oreka orokorrean ez bezala. Aldi berean, eredu mikroekonomiko bat da, kontsumitzaile eta ekoizle banakoen erabakietan oinarritzen den eredua delako. Eredu hau Alfred Marshall ekonomialariak planteatu zuen bere osotasunean lehen aldiz XIX. mendearen bukaeran. Aurretik, merkatuan eskaintza eta eskaria berdindu egiten zirela ezarri zuten beste ekonomialari zenbait ere izan ziren, Jean-Baptiste Say esaterako Sayren l\nEkonomian, eskaintza eta eskaria eredu ekonomiko bat da, konkurrentzia perfektoko merkatu batean prezio edo salneurri ezberdinetarako ondasun baten eskaintza eta eskaria berdindu eta horrela, oreka egoera batean, guztira saldu eta erositako kopurua eta salneurria ematen dituena. Ondasun bakar bati buruzko eredua da eta beraz oreka partziala ematen du, ekonomia osorako bilatzen den oreka orokorrean ez bezala. Aldi berean, eredu mikroekonomiko bat da, kontsumitzaile eta ekoizle banakoen erabakietan oinarritzen den eredua delako. Eredu hau Alfred Marshall ekonomialariak planteatu zuen bere osotasunean lehen aldiz XIX. mendearen bukaeran. Aurretik, merkatuan eskaintza eta eskaria berdindu egiten zirela ezarri zuten beste ekonomialari zenbait ere izan ziren, Jean-Baptiste Say esaterako Sayren legea izenekoaren bitartez. (eu)\nEkonomian, eskaintza eta eskaria eredu ekonomiko bat da, konkurrentzia perfektoko merkatu batean prezio edo salneurri ezberdinetarako ondasun baten eskaintza eta eskaria berdindu eta horrela, oreka egoera batean, guztira saldu eta erositako kopurua eta salneurria ematen dituena. Ondasun bakar bati buruzko eredua da eta beraz oreka partziala ematen du, ekonomia osorako bilatzen den oreka orokorrean ez bezala. Aldi berean, eredu mikroekonomiko bat da, kontsumitzaile eta ekoizle banakoen erabakietan oinarritzen den eredua delako. Eredu hau Alfred Marshall ekonomialariak planteatu zuen bere osotasunean lehen aldiz XIX. mendearen bukaeran. Aurretik, merkatuan eskaintza eta eskaria berdindu egiten zirela ezarri zuten beste ekonomialari zenbait ere izan ziren, Jean-Baptiste Say esaterako Sayren l (eu)\ndbr:Eskaintza eta eskaria\nwikidata:Eskaintza eta eskaria\ndbpedia-cs:Eskaintza eta eskaria\ndbpedia-el:Eskaintza eta eskaria\ndbpedia-es:Eskaintza eta eskaria\ndbpedia-fr:Eskaintza eta eskaria\ndbpedia-id:Eskaintza eta eskaria\ndbpedia-it:Eskaintza eta eskaria\ndbpedia-ja:Eskaintza eta eskaria\ndbpedia-ko:Eskaintza eta eskaria\ndbpedia-nl:Eskaintza eta eskaria\ndbpedia-pt:Eskaintza eta eskaria\ndbpedia-wikidata:Eskaintza eta eskaria


Tendoietako mina | Aldizkaria | EROSKI CONSUMER\nBesaburuan, ukalondoan, eskuturrean... mina. Baita belaunean edo orpoetan, akaso. Ez omen dago horiek zuritzen dituen kausarik, dagoeneko gogoan ez dugun esfortzu latz hura edo luzaro mugimendu berdin-berdinak errepikatzea. Tendinitisa (tendoiaren hanpatze mingarria) izan daiteke horren kausarik normalena.\nEskuturreko tendinitisa. De Quervain-en tenosinobitis estenosatzaileak hatz potoloa luzatzen duen tendoi labur eta irekitzen duen tendoi luzearen zorroan du eragina, eskuz lan jakin bat luzaro errepikatzearren. Eskuturraren kanpoaldea, hatz potoloaren parean, hanpaturik eta mingarri agertzen da; min hori (batzuetan, besaurrean barrena hedatzen dena) hatz potoloa apartatzean areagotu egiten da. Tratamendua jakina da: atseden hartzea, tokian hotza ematea 10 - 15 minutuko saioetan egunean bizpahirutan eta eskuturreko bereziak baliatzea. Kasu larrienetan infiltrazioak egiten dira edo, areago, ebakuntza kirurgikoa.


José Antonio Alzate - Wikipedia, entziklopedia askea.\nOzumba (udalerria), 1737ko azaroaren 21a\nMexiko Hiria, 1799ko otsailaren 2a (61 urte)\nastronomoa, zoologoa, kartografoa, historialaria, kazetaria, botanikaria, filosofoa eta medikua\nJosé Antonio Alzate y Ramírez (Ozumba, Mexiko; 1737ko azaroaren 21a - Mexiko Hiria, Mexiko; 1799ko otsailaren 2a) Mexikoko zientzialaria, kazetaria eta teologoa izan zen. Medikuntzako, botanikako eta zoologiako hainbat artikulu argitaratu zituen.\nOzumba udalerrian jaio zen, Mexikoko estatuan. Aita, Juan Felipe de Alzate, Irungoa zen. San Ildefonsoko ikastetxe zaharrean ikasi zuen eta 1756an graduatu zen teologian. Urte batzuk igaro zituen apaiza izaten gai zientifikoak ikertzen zituen bitartean.\nHainbat espediziotan sartu zen herrialde osoan zehar eta zientzian aritu zen, 1768tik 1772ra bitarte, bere ikerketak argitaratu zituen Diario literario de México egunkarian, gero Asuntos varios sobre ciencias y artes izena jarri zioten, zientziaren eta literaturaren inguruko berrien informazioa daukana.\n1787. eta 1788. urteen artean Observaciones sobre física, historia natural y artes útiles aldizkaria sortu zuen. Hainbat gai hartzen ditu barne: medikuntza, astronomia, meteorologia, fisika eta kimika.\nGaceta de literatura de México egunkarian ere idatzi zuen 1788tik 1795era eta Gaceta de México egunkarian 1784tik 1797ra.\nMadrilgo Errege Lorategi Botanikoko eta Frantziako Zientzien Akademiako kidea ere izan zen.\nBere omenez, Sociedad Científica Antonio Alzate sortu zuten 1884an, zein bere izena aldatu zuten 1930ean, Academia Nacional de Ciencias berrizedatuz.\nMultimedia: José Antonio Alzate\nEspezieak: José Alzate\nISNI: 0000 0000 6639 3557\nBNF: 12295294k (data)\nOpen Library: OL472331A\nOrriaren azken aldaketa: 24 otsaila 2019, 13:23.


Outgoing ikasleak | Psicología y Educación | Deusto\nPsikologia eta Hezkuntza Fakultateko Nazioarteratzeko programaren ardatzetariko bat ikasleak beste unibertsitate batzuetara joatea da, Estatuan, Europan edo beste herrialde batzuetan daudenetara.\nOutgoing ikasleentzako dokumentu garrantzizkoak\nPsikologia eta Hezkuntza Fakultateko araudia (mugikortasuna)\nplazas movilidad Psicologia Eduacion\nPsikologia Lehen Hezkuntza Gizarte Hezkuntza Kirol Zientziak\nErasmus Mundus Action 2 - Más información\nMaparen erabilera: Desaktibatu Psikologiako edo Hezkuntzako koadroa, zer interesatzen zaizun kontuan izanda.\nOutgoing ikasleentzako argibide gehiago\n"Ikaskuntza hau inflexio puntua izan da nire etorkizuneko lanbiderako, pedagogo eta hezitzaile gisa."\nErasmus, Universidad Nacional de La Plata (Argentina) 2016-2017\n“Erasmus-ean joatea beste kultura batzuetan murgiltzeko aukera izan da niretzat, era irekian sozializatzekoa eta nire autosufizientzia eta autonomia lantzekoa. Gainera, neure ekonomiaren arduradun egiteak ikuspegi aldaketa eman dit, zenbait gastu kudeatzeko orduan. Jakina, esperientzia hau ezagutza berri ugariren iturri izan da, Universidad Nacional de la Platak eskura jarri dizkidan baliabide eta didaktiken ikuspuntutik. Ikaskuntza hori inflexio puntua izan da nire etorkizuneko lanbiderako, pedagogo eta hezitzaile gisa. Oso beharrezko ikusten dut Deustuko Unibertsitateak eskaintzen dituen aukera hauek aprobetxatzea eta, jakina, Erasmus programak eskaintzen digun abentura horretan interesa duten guztiak animatu nahi nituzke”.\nSilvia Roy, Erasmus, Universidad Nacional de La Plata (Argentina) 2016-2017\n"Nire Erasmus-a erronka bat izan da sormenez beteko hezkuntza munduan. "\nErasmus, Stenden University (Herbehereak) 2016-2017\n“Nire Erasmus-a erronka bat izan da, beste kultura batean berriro hasteko aukera bat, gurea ez bezalako kulturan eta sormenez beteko hezkuntza munduan. Beste kultura batzuk zituztenekin bizi ahal izan naiz eta ikasi dut desberdintasunak ez direla oztopo, bereizi eta, aldi berean, batzen gaituzten zerbait baizik. Stenden-en, Erasmus ikasle izateak ez zuen esan nahi parte hartu gabe denbora labur batez egotea; alderantziz, animatu egiten gintuzten ezagutzen ez genuen mundu bakan horretan murgiltzen, aniztasuna aztertuz eta balioetsiz. Are gehiago, kanpora joatea erabakitzen duzunean, ez zara jabetzen Erasmus programan pertsonak ezagutu eta esperientziak bizi ahala, zugan, zure ekintzetan eta ideietan eragina izan dezaketenik.\nErasmus programari esker, beste era batera bizitzen eta pentsatzen ikasi dut, arriskatzen eta inguru ezezagunera egokitzen. Beraz, niretzat, Erasmus programa neure burua nire ingurutik kanpo eta inguru erosotik urrunduta ezagutzeko bidea izan da. Aukera paregabea neure burua hobetzeko, profesional eta pertsona moduan.\nAzkenik, azpimarratu nahi dut Erasmus guk geure bizitzan jartzen ditugun oztopoak eta mugak hausteko bide bat dela. Hau da, tresna bikaina da gure helmugak lortu ditzakegula ulertzeko eta aurreiritziak alde batera utzi eta erronka berrietan murgiltzeko".\nLeire Pinedo, Erasmus, Stenden University (Herbehereak) 2016-2017\n"Bestelako esperientzia baten bila nenbilen eta Psikologia beste herrialde batean zein ikuspegitatik lantzen zen ikusi. "\nErasmus Coventry-ko Unibertsitatean (Erresuma Batua) 2016-2017\n"Gradua ikasten nengoela, Coventry-ko Unibertsitatean (Erresuma Batua) eman nuen ikasturte bat. Bestelako esperientzia baten bila nenbilen, beste kultura bat ezagutu nahi nuen, ingeles maila hobetu eta Psikologia beste herrialde batean zein ikuspegitatik lantzen zen ikusi. Esan dezadan, bide batez, Deustutik neraman prestakuntza ona zela. Zailtasunik gabe jarraitu ahal izan nuen erritmoa Coventry-n. Gainera, era askotako pertsonak ezagutu nituen, bizimodu, ohitura eta nazionalitate askotakoak, eta bizipen horrek aberastu egin ninduen. Egun batean, unibertsitatea futbol talderako jokalarien bila zebilela jakin nuen. Probak egin eta lehenengo talderako aukeratu ninduten. Han ere adiskide handiak egin nituen."\nIñigo Aguinaga, Erasmus Coventry-ko Unibertsitatean (Erresuma Batua) 2016-2017\n"Oso txikitatik dut gimnasia erritmikorako zaletasun itzela eta herrialde honetan kirol hori ederra baino ederragoa da."\nErasmus, National Sports Academy (Bulgaria) 2017-2018\n"Une honetan urte osoko Erasmus mugikortasun programa egiten ari naiz Bulgarian, National Sports Academy (NSA) “Vassil Levski” izenekoan, Sofia hiriburuaren erditik 7,7 km-tara. Norakoen zerrenda eman eta Bulgaria irakurri nuenean, argi izan nuen niretzat izan behar zuela. Oso txikitatik dut gimnasia erritmikorako zaletasun itzela eta herrialde honetan kirol hori ederra baino ederragoa da. Hona etorri beharra nuen, bulgariar irakaskuntza teknikak ikasteko eta kirol horretako entrenatzaile gisa hazteko eta hobetzeko. Esperientzia erabat gomendagarria da eta, nire ustez, Deustuko Unibertsitateko ikasleok oso oinarri ona dugu erronka berri horri aurre egiteko."\nNoelia Acarregui, Erasmus, National Sports Academy (Bulgaria) 2017-2018\nKontsultatu unibertsitate arteko mugikortasunerako dauden laguntza guztiak\nNazioarteko Harremanetako KoordinatzaileaItziar Elexpuru\nPsikologiaNazioarteko mugikortasuna: Susana Corral944 139 000 (ext. 3046)\nGizarte HezkuntzaNazioarteko mugikortasuna: Concepción Maiztegui Oñate944 13 90 29\nLehen HezkuntzaNazioarteko mugikortasuna – Bilbao: Nerea Gutiérrez Fernández944 139 000 (ext. 2115)\nNazioarteko mugikortasuna – Donostia: Patxi León Guereño\nJarduera Fisikoaren eta Kirolaren ZientziakNazioarteko mugikortasuna: Iker Sáez Gómez de Cadiñanos\nDeusto Club Mundus\nEgin zaitez gure Facebook-en profileko lagun. Deusto Club Mundus Psikologia eta Hezkuntza taldeko kide izango zara. Bertan, zure esperientziak eta kezkak partekatu ahal izango dituzu mugikortasunari buruz, beste ikasle eta ikasle ohi batzuekin (Erasmus edo beste programa batzuetako trukeko ikasleekin).


Geltokiaren fatxada nagusia 2013an.\nGeltoki-burua ◄ 22 ► Recajo »\n« Haro ◄ ► Calahorra »\n22 Valladolid - Logroño - Zaragoza\nLogroño Errioxako Autonomia Erkidegoko Logroño hiriburuko tren geltokia da. Geltokiaren jabea ADIF enpresa publikoa da eta Renfe Operadora eragileak ustiatzen du, Distantzia Ertaineko MD eta distantzia luzeko Alvia, Intercity eta Trenhotel zerbitzuei dagokiela. Gaur egungo geltokiaren eraikina 2011ko abenduaren 18an inauguratu zen, partzialki, hirigunean trenbide trazadura lurperatzeko hirigintza proiektuaren barruan.\nGeltokia Miguel Delibes kalean zehar hedatzen da, eta sarrera Colón etorbidean dauka, trenbideen gaineko bestibulu eraikinera. Bestibuluak txartel salmentarako makinak, komun irisgarriak eta informazio eta laguntzarako interfonoa jasotzen ditu, eta trenbideen gainean eta nasetan zehar ezarritako argi zuloei esker argiztatzen da. Horren behean, bi zentral nasa eta lau trenbide daude.\nGeltokiaren informazioa ADIFen webgunean\nOrriaren azken aldaketa: 15 abendua 2019, 00:24.


Ziklo programak-adin nahasketa - Amara Berri Sarea\nAdin desberdinekoak nahastea. Ziklo osoko programa\nAmara Berri Sistemaren ezaugarri metodologikoa da, eta hezkuntza-asmotik abiatzen da.\nAniztasunaren esparrua zabaltzen duen elementua da hau ere, sexu, adin, kultura eta\nbeste hainbatekin batera.\nAniztasunetik abiatuta sortzen den konparaketan jabetzen gara banakotasunaz.\nAniztasunaren esparrua zabaltze horrek bere lekua aurkitzen eta autokontzeptua egokitzen laguntzen dio gizabanakoari, beste pertsonekiko\nIndibidualizazio-printzipioa interakzio sozialaren esparrua da, ezinbestean aplikatu beharrekoa\neta, maila-kontzeptuaz haratago, ziklo osoko programekin lan egitea ahalbidetzen duena.\nIkasle bakoitzak bere mailan lan egiten du. Horretarako programa irekia behar da: aurrerapauso handiagoak emateko gai dena ez da geldiarazten\nadina dela-eta, eta zailtasunak baditu ere, bere erritmoan egingo du aurrera.\nPrograma gauzatzeko denbora luzeagoa da (bi urte), eta prozesuan banakako esku-hartzea egitea ahalbidetzen du, analisi, egoera eta\nestrategiei berriro heltzeko asti luzeagoaz.\nIrakasleak hobeto bana ditzake banakako arretaren denborak; izan ere, nolabaiteko autonomia-maila duten ikasleak gai dira, batetik, laguntza noiz eskatu behar duten bereizteko eta, bestetik, behar duenari laguntzeko.\nTalde erdiak badaki testuinguruek nola funtzionatzen duten, badute nolabaiteko autonomiamaila eta lagun diezaiekete departamentuan sartu berri diren ikasleei.\nErreferentziak ematen dizkie ikasleei (batzuek urtebete daramate departamentuan eta beste batzuk hasiberriak dira). Ikaslerik gazteenek\nzaharragoengandik hartzen dituzte zer lor dezaketen jakiteko arrastoak: jarduerari eta lan egiteko moduari dagozkionak; erabiltzen dituzten\nestrategia, ikaskuntza-estilo eta erlazionatzeko moduei buruzko erreferentziak; interesei, laguntzari eta abarri buruzko erreferentziak.\nIkasle zaharrago horien bidez, ziklo osoko programa zein den sumatzen dute. Ikasle zaharrenak ere emandako aurrerapausoez jabetzen dira, euren burua ikasle gazteenekin alderatuta. Ikasleei eta irakasleei segurtasuna eta lasaitasuna ematen die bi urtean ziklo berean egoteak.\nIkasle gazteenek, euren jakinezetik abiatuta, galderak egiten dizkiete zaharrenei, eta azken horiek “irakasle” rola bete dezakete, ikaskide horiei lagunduz, are hizkuntza hurbilagoa erabiliz, gainera. Galdera horiei erantzunez, gainera, euren ideiak berregituratu eta ezagutzak finka ditzakete.\nTalde-dinamikak etengabe garatzea sustatzen du, eta talde-dinamikak norberaren eta taldearen garapenerako hezkuntza-esparru dira.\nIkasturtearen hasieran eta normalizazio-aldian, adin desberdinekoak nahasteak zorabiatu xamar uzten ditu bai irakasleak bai ikasleak. Taldea finkaturik eta dinamikak eginda dauden une horretan, berriro hutsetik hasi behar dute. Irakasleek sufritu egiten dute, baina balorazio positiboa egiten dute, sarritan talde-dinamikek dakarten horretan hezteko esparrurik egokiena delakoan baitaude.\nLagun berriak egiteko, liderrak aldatzeko eta aurreko klixe edo estereotipoak aldatzeko unea da. Gehiegi harrotzen diren pertsonak berriro kokatzen dira talde berrian, eta onartuak sentitzen ez zirenek ere, ikustezin zirenek ere, beren lekua egin dezakete.\nPertsona bakoitzari adinaren arabera rol desberdinak izatea ahalbidetzen dio: urte batean txikienak dira, hurrengoan zaharrenak, eta hurrengoan, berriro ere, txikienak.\nApurtu egiten ditu batzuetan harremanetan sortzen diren mendekotasunak.\nIrekitzeko, erlazionatzeko eta talde itxiez haratago joateko gaitasuna indartzen du, edozein pertsona edo talderekin lan egiten ikasiz, lan harreman hori eta laguntasuna bereiziz.


Grezia eta Erromako zibilizazioek pilota-jokoaren testigantza asko utzi dizkigute, pilota garaiko joko mota ezagunenetarikoa baitzen dudarik gabe. Erromatarrek pila deituriko jokoa eraman zuten gaur egun Frantziak hartzen duen lurraldera. Mendeak joan, mendeak etorri, joko haren garatze-prozesuaren ondorioz, jeu de paume delakoa (esku-ahurraren jokoa) sortu zen Frantzian.\nJoko hura zelaietan eta herrietako plazetan egiten zuten eta esku-ahurra zen erabiltzen zuten erreminta bakarra, nahiz eta pixkana pilota jotzeko hainbat lanabes sortzen eta erabiltzen hasi ziren. Horrela, frantziar burgesak eta nobleak eskularruak eta erraketak erabiltzen hasi ziren jokoan aritzeko.\nPilotaren iraultza garaia XIX. mendea izan zen, pilotak egiteko kautxua erabiltzen hasi zirenean. Material harri esker, pilotak bizitasuna hartu zuen eta, horrela, horma baten kontra jotzean errebotatuta ateratzen zen. Garai hartakoak dira pilota oinarritzat daukaten beste kirol ezagun batzuk ere, hala nola, tenisa, futbola edota errugbia.\nEuskal Herrian, pilota erabiltzen duten beste jokoetatik aldendu zen pilota-jokoa eta izaera propioa garatu zuen. Esku-pilota, pilotaren jokorik oinarrizkoena, mantendu zen eta beste modalitate batzuk sortzen joan ziren. XIX. mendearen azken hamarkadan, material eta instalazio berriak sortzeaz gain modalitate berriek ere indarra hartu zuten, hala nola, esku-pilota, pala edota zesta-punta.\nChiquito de Eibar pilotaria 1880ean (Ojanguren, Indalecio).


Gaztemundu 12: Erromerien bidaiak eta Erriberako dantzak — dantzan.eus\nHemen zaude: Hasiera › Komunitatea › Dantzan Ikasi › Gaztemundu 12: Erromerien bidaiak eta Erriberako dantzak\nAzken ikastaro eguna. Errenteriara joan eta Dantzagunean Aiko taldeko Patxi Laborda zuten zain Gaztemunduko eta Dantzan Ikasiko ikasleek. Azken bi mendeetan erromerietako dantzetan izan den bilakaera elkarrekin egitera gonbidatu zituen Patxi Labordak.\nSoka-dantza eta jigekin hasi, ipurkaden arrastoa antzeman, eta ingurutxoetatik pasaz XIX. mendeko dantza lotu, dantza solte eta kontra-dantzetara iritsi ziren, garai bakoitzak moda musikal eta koreografikoak utzi dizkigun aztarnak azaleratuz. Urrats beretsuak erritmo desberdinetara egokitzerakoan sortzen diren formekin jolasean aritu ondoren, dantzan lotuan egiteko debekuak eta horren inguruko gora-beheretaz arituko zen.\nKontra-dantzen eraginez eta kontra-dantzak dantzatzeko sistemaz aritu zen Patxi Laborda, eta Faustin Bentaberrik plazako emanaldietan kontra-dantzak antolatzeko eta gidatzeko zuen modua eta figurak ezagutzeko aukeran izan genuen. Dantza taldeen sorrera, taldeek ekarritako errepertorio berriak eta akademizaziorako joerak, eta erromeria eredu aldaketaz hitz egin zigun Patxi Labordak, eta esaldi batean laburbildu zuen bilakaera honen ondorioa: erromerietan dantzan egitetik dantzak egitera pasatu garela ibilbide horretan.\nAzkenik gaur egungo erromeria eta dantzaldi gidatuen errepertorio eta ezaugarriak agertzen joan zen Patxi Laborda, guztia dantzatuz eta dantzaraziz. Akademizazioa, konkursoak eta guzti horien eragina erromerietan, eta larrain-dantzaren papera eta gaur egun larrain-dantzak duen status bereziaren nondik norakoak agertu zituen Labordak.\nErromeria askean, dantzarietako batek egiten duena jarraituz edo jarraitu gabe, dantzatzearen plazeraz transmitituz bukatu zuen erromerien dantzetan barrena egindako ibilbidea Patxi Labordak.\nLaya elkarteko Iñigo Castellano eta Patxi Laborda bera izan genituen irakasle arratsaldeko saioan. Nafarroako Erriberako dantzen ezaugarriak eta paloteadoaren azalpena eskaini zuten lehenengo. Paloteadoa orokorrean zer den ulertu, eta hor ageri diren material koreografikoen lagin bat ikasi eta lantzeko aukera eskaini zuten.\nHasteko Cortes-eko paseoa egin eta segidan Monteagudoko "El quemao" makila-dantza ikasi genuen. Ondoren Cortes-eko bi zinta-dantzak, trenzado simple eta trenzado doble delakoak landu genituen.\nErriberako zenbait paloteadotan egiten diren giza-dorreak probatu ondoren, Cabanillasko paloteado berrirako sortu berri duten mazurka, arku-dantza moduan dantzatua irakatsi zuten Iñigo Castellanok eta Patxi Labordak. Bukatzeko, Tuterako jotarekin borobildu zuten Laya elkarteko kideek Erriberako dantzetan egindako zizka-mizka saioa.


Hiltzeko zorian - - uztarria.eus\nMiel A. Elustondo 2020-06-22 10:24\nMiel Anjel Elustondok 2020ko ekaineko Uztarrian aldizkarian idatzitako iritzi artikulua da honako hau.\nHau da konfinamendua\na zer atarramendua\nzeruaren antzik ez du\nlurrean da infernu.\nBirusak jo zuela jakin genuen halako batean. Herrian herrikoak lotzeko erabiltzen dugun guasapean jarri gabe ere, jakin genuen. Ez dago misteriorik, ez detektibe ez ikertzaile lanik: haren emazteak jakinarazi zigun. Birusak jota zeukala Julen etxean. Ekuatoretik etorri berri ziren, besteri laguntzera, mundua salbatzera, harainoxe joanda. Nahiz eta hemen ere baden makina bat mundu, salbatzeko egoeran dagoenik. Ekuatoretik itzuli eta berehala, birusak jota gizona. Eta nola lehenago ere gorriak eta bi ikusiak dituen Mirenen gizonak, eta nola 70 urte betetzera doan, eta nola sekula ez den gaixo ona izan, eta nola bere gorputza ondo mailatua duen... kezkatan ginen. Ez ginen errezatzen hasi, aspaldi ez dugulako errezatzen, gurean batzuek ez dakite jakulatoriarik esaten, baina estututa ibili ginen. Konfinamunduaren hasieran izan zen.\nEtxean zegoela esan zidan Xabierrek. Irene bajan zegoela. Gaixorik. Eta nola urtean zehar harremanetan naizen Irenerekin, emailua bidali nion, inpentsan, erantzunik ote zetorren. Bai etorri ere, betiko moduan. Xabierrek esandakoa, etxean zegoela, bajan. Eta zer zuen galdetu nik, eta antsietateak jo zuela, berak. Antsietatea. Eta zerk ekarri ote zion, bada, horrelako gaitza. Eta berak ere ez dakiela. 47 urte ditu, ezkongabea, bakarrik bizi da. Bakarrik ez, "landare pila bategaz", markinarra da Irene, aitortu zidan. Eta, horrela, konfina joan eta mundua etorri, egunero gabiltza guasapean ping eta pong-ean. Nik "zelan gaur?", eta "ederto!" berak, eta beste zenbait kontu hemen ipintzea komeni ez dena, gero odolkiak ordainetan izaten dira eta.\nhutsik dut pentsamendua\nmunduan ditugun gaitzak\nMezua bidali zidan Rikardoren alabak. Durangon ezagutu nuen lehengo urteko Durangon. Ferian. Zer zela eta zer zela, eta alabaren sakelakotik egin zigun argazkia aitak Garaziri eta bioi. Hurrena, erretratua txintxo-txintxo bidali ere bai Rikardoren alabak niri, eta horrelaxe lotu gara hirurok. Eta, orain hurrena, mezu horixe Garazik, bihotzekoak jo zuela Rikardo, ospitalera eraman zutela, larri, larrialdietara, eta ebakuntza egin behar ziotela, hiltzeko zorian izan zela. Eskapada ederra. Bi arteria itxita omen zeuzkan. Egin zioten ebakuntza, behintzat, eta libratu da gizona. Bertsolaria, gainera. Ez nolanahikoa. Arabako bertsolaritzaren historia eskribitzen hasten direnean, hantxe agertuko dira bi izen, guztien gainetik nabarmen: Abel, eta Rikardo.\nbeste bat argumentua


Zirkoa: Aterpe goxoaren bila dabilen arte ibiltaria\nZirkoa heldu da herrira! Heldu dira euren karabana, lehoi, elefante eta tximuekin. Domadoreak bibote zorrotza du eta magoak duen kapela beltzak sorpresa mordoa gordetzen omen du. Karpa zuri-gorri handia jarri dute eta asteburu honetan larrosa koloreko azukre hodeia jateko aukera izango da.\nUmeak zoratu egiten dira plan horrekin eta liluratu egiten ditu; guztiok dugu gogoan umetan zirkora eraman gintuztenekoa. Baina zirko mota hori etorri egiten da Euskal Herrira, hemen ez dago konpainia handirik eta ez dute karpa zuri-gorri handirik erabiltzen. Dena den, karpa barrukoak bezain ikusgarriak dira euren malabarismoak eta kontortsioak. Akrobatari begiratzen diogu eta sabaia beharrean zerua ikusten dugu. Zirkoa hemen, kalean dago-eta.\nKalean moldatzea zailagoa dela dirudi, baina hemen lan egiten duten artistek nahiago dute, horretara ohitu dira eta ez hori bakarrik, euren ikuskizunari nortasun handiagoa ematen diola uste dute. Ikuslea ezustean harrapatzen dute eta ikustera doan horrek ez du espero halako harridura eta zirrara sortuko dionik. Eta lanean ari den malabaristari, akrobatari edo bihurrikari horrek sortzen dio benetako poza, ikuslearen irribarrea hain gertu sentitzeak. Orduan ahazten ditu ordu luzez entrenatu osteko nekeak.\nBokazio handiko ogibidea\nEz da erraza hiru pilota hartu eta airean dantzan jartzea, ezta norberaren hanka hartu eta lepo atzean jartzea, eta ez noski, lurretik metro batzuetara jarri eta uztai batekin jauzika aritzea. Ordu asko behar dira hori guztia lortzeko. Ordu asko, egunero. Ezinbestekoa beraz, izugarri gustatzea, inork ez dizkie eta ordu horiek ordaintzen. Hori bazekiten hasi zirenean ere, baina hori eta askoz gehiago merezi du.\nAne Miren bihurrikaria da. Katuei begira jarri zen egun batean. Euren mugimenduak aztertu zituen eta ikusgarriak iruditu zitzaizkion. Ederrak. Berak ere hori egitea lortu nahi zuen eta bere giharren gogortasuna ez da traba izan, gaur egun ezinezkoak diruditen kontortsioak egitea lortu dezan. Bi ikuskizun ditu orain martxan: No me mires que me quiebro eta A la hora de cerrar.\nXabier Larrea iturgina zen, baina malabareekin aritzea atsegin zuen. Horregatik, egun batean, trasteak hartu eta Bristolera joan zen, zirko teknikak ikastera. Orain malabareak eta orekak egiten ditu batez ere, nahiz eta trapezioarekin ere baduen abilezia. Hiru ikuskizun osatu ditu: Filamento Farolaria, Mr. Frack eta Hegan. Horretaz gainera, lan handia egiten du Koblakari Bizkaiko malabaristen elkartearekin.\nAzulkillas taldekoak airean sentitzen dira gustura, lurretik hiru metrora gutxi gorabehera, zintzilik. Aireko akrobaziak egiten dituzte, zerbait oso berezia. Hartara, Rio de Janeirora (Brasil) joan ziren teknika hori ikastera. Hantxe ezagutu zuten elkar Maider Yabar eta Gloria PeÃ³nek. Hiru urte egin zituzten han eta gero La Habanara joan ziren beste urtebetez, han teknika oso ona dute, izan ere.\nOrain Euskal Herrian dira eta ekainean Leioako Antzerki Jaialdian ikuskizun berria aurkeztu zuten arren, gehiago ari dira lehengo urtekoarekin lan egiten. Kaxa zahar baten istorioak du izenburua eta kutxa baten barruan dauden bi panpin zaharren istorioa kontatzen du. Bat-batean kutxa ireki eta jolasean hasten dira eta pixkanaka lehendik ikasitako akrobazia eta jolasak gogoratuko dituzte.\nNegua hotza da zirkoan\nOrain udan, lanez lepo dabiltza. Gaur Kalealdi jaialdian Bilbon emankizuna dutela eta etzi Kataluniako Trapezi jaialdian. Halako lekuetan egiten dute topo Xabier, Gloria, Maider eta Ane Mirenek eta eurak bezala zirkoa egin nahi duten beste hainbat artistek. Deskantsu hartzeko betarik ia ez dute.\nNegua hotza da ordea zirkolarientzat. Giharrak ere izozten zaizkie. Azulkillaseko Gloriak kontatu digunez hori izugarri nabaritu zuten Hego Amerikatik etorri zirenean, han zuten flexibilitatea hemengo hotzarekin ez dutelako.\nHotza traba da giharrentzat, baina baita zirkoarentzat ere Kale antzerkiaren programazioari oso lotuta baitago, aktibitate bat gehiago bezala: Â«Udan ongi, ez dago arazorik eta nahiago dugu kalean aritu, baina negua heltzen da eta aretoetan ez dute zirkoa antzerkia edo txotxongiloak bezainbeste maite eta uste dute ez dela inor joango gu ikusteraÂ», dio Gloriak.\nHorregatik, entrenatu, ikasi eta irakasteko probesten dute, hori guztia diru laguntzarik gabe.\nEskolak sortuko luke kultura\nXabier Larrea kexu da zirkoak Hegoaldean babes oso txikia duelako: Â«Izugarria da, gainera Frantziara begira jartzen gara eta 35 zirko eskola ikusten ditugu eta konpainia mordoa, diru laguntza handiak jasotzen dituztenak. Sekulako inbidia ematen digu eta amorrua, ez dugulako ulertzen hemen zergatik ez... Euskal zirko eskola on bat behar duguÂ».\nBadira zirko eskola txikiak hemen, baina kudeaketa pribatura jo behar izaten dute, ez dutelako asmo handiagoko zerbait sortzeko diru laguntzarik jasotzen.\nHori da adibidez Orekan zirko eskolaren adibidea. 99an hasi zen lehen pausoak ematen, hainbat lekutan izan du entsegu eta eskoletarako lekua eta duela bi urtetik Burlatako kultur etxea du kokaleku. Pixkanaka hasi ziren eta egun 15 pertsonako bi talde dituzte; formazio integrala jasotzen dute, goiz eta arratsalde, akrobazia, antzerki, dantza, malabare eta ekilibrioak ikasten dituzte, beren aldaera guztietan.\nFormazioa gero eta osoagoa dela dio bertako kide den Iban Perezek, baina oraindik ere oinarriko mailan ari direla. Eskola horretatik irteten direnak, gehienak, Madril eta Bartzelonara joaten dira teknika hori hobetzera, beste zenbait kultur diziplina ikasi nahi dituztenek bezala.\nHorren arrazoia zirkoaren kultura eza dela deritzote eta kultura hori eskola baten inguruan sor daitekeela apur-apurka. Horrela gertatu da Madrilen edo Bartzelonan, urte gutxian garapen handia bizi izan dute. Hemen ere ari da indarra hartzen eta gero eta publiko zabalagoa du. Dena den, oraindik beste herrialde batzuetan duen izena hartzeko asko geratzen dela eta luzaroan kale antzerkiaren programazioari lotuta jarraitu beharko duela uste dute.\nNahiago ikuskizun xumea\nEz dute Cirque du Soleil bezalako konpainia batean lan egingo dutela amets egiten. Egiten dutena gustuko dute eta ohartzen dira hori bezalako multinazional batek, diruaz, nahi duena egin dezakeela, horretarako besteen ikuskizunetara koadernoa eta boligrafoarekin begirale bat bidali behar badute ere. Hori da Ane Mirenek pentsatzen duena adibidez. Oro har, Euskal Herrian maila altua dagoela uste dute elkarrizketatuek eta hemengoengan gehiago sinetsi behar dela.\nAzken batean, denbora kontua izan daitekeela uste du Orekaneko PÃ©rezek. Ez da hemen okerrago edo hobeto egin dugunik. Iparraldean adibidez, edo beste herrialdetan erraztasun gehiago dituzte, lehenagotik hasita baitzeuden zirkoa lantzen. Hegoaldean ere zerbait mugitzen ari dela iruditzen zaio eta urte batzuen buruan ziur da, horrek ere, forma polita hartuko duela.\nCirque du Soleilekin ez, baina Ane Mirenek aurten esperientzia berri bat bizi izan du, konpainia batekin bira egin du. Mundu osoko jendearekin egin du lan, karabana eta guzti, alde batetik bestera. 15 pertsonako lan taldea zen eta eguneko 24 orduak batera egiten zituzten. Ane Mireni esperientzia bezala aberasgarri iruditu bazaio ere, ez du bere burua horrela lan egiten ikusten. Nahiago du Euskal Herrian bizi, bere etxean lo egin eta behar denean, alde batera edo bestera joatea.\nBi ikuskizun ditu eta horiek mugitzen ditu, han, hemen, berdin da non, ikusgarri egiten dizkioten bitartean. Berdin egiten du Xabierrek eta baita Azulkillasekoek ere. Une hobeak eta txarragoak bizi dituzte eta batzuetan zirkoa ez den beste zerbaitek ematen die eguneroko ogia, baina ez zaie axola, entrenatzen dituzten ordu horiek guztiak bezalaxe, merezi dielako. Guztia ematen dute, gehien gustatzen zaien horregatik, zirkoagatik. Eta txalo gehiago entzun nahi dituzte, merezi dituztelako.\nEuskal Zirko Elkartea\nDuela bi urte hainbat malabarista eta akrobata elkarte biltzen hasi ziren Euskal Zirko Elkartea (EZE) sortzeko. Web orria paratu dute (www.otto-dacapo.de/euskalzirko/index.html) eta bertan Euskal Herrian dauden taldeen informazioa ageri da. Asmo ugari dute etorkizunera begira: sariak banatzea, zirkoaren lan hitzarmena egitea eta Europako beste talde batzuekin harremanetan jartzea. Besteak beste, Koblakari eta Xilipurdi elkarteak, Orekan zirko eskola eta Gari, Montxo eta Joselontxo pailazoak dira EZEko partaide.


BERRIKUNTZA ETA KULTURAREN III. JARDUNALDIA .”KULTURA ETA SORMEN EKOSISTEMAK : INPLIZITUA AZALERATU” | Karraskan\nBERRIKUNTZA ETA KULTURAREN III. JARDUNALDIA .”KULTURA ETA SORMEN EKOSISTEMAK : INPLIZITUA AZALERATU”\nKarraskan Berrikuntza eta Kulturaren III. Jardunaldia\nAzaroaren 25ean Berrikuntza eta Kulturaren III. Jardunaldia ospatu zen Getxon, Karraskan elkartearen eskutik. Kultura eta sormen ekosistemak: inplizitua azaleratu zen topaketaren izenburua, zenbait kultura- eta sormen-agenteak nabarmentzeko antzematutako beharrari erantzuten, disziplinak eta sektoreak gurutzatzean lan egiten dutenak, eta sarritan sailkapen tradizionaletan lekurik ez dutenak. Jardunaldiaren puntu nagusienetako bat izan zen Kultursistemaren aurkezpena, Karraskanek garatutako tresna agenteak mapeatzeko kultura- eta sormen-ekosistemetan. Baina topaketak balio izan zuen ere elkarrizketa espazio giza, zeinean kultura-politika publikoak eraikitzeko beste moduekin zerikusia zuten hainbat estrategia, ikuspuntu eta proiektu partekatu ziren.\n«Karraskanen sektorearen transformazioa kezkatzen gaitu, erakunde txikiak baina gogotsuak gara eta ikuspuntu horretatik nabarmendu egin nahi ditugu sektorearen dibertsitatea sortzen duten errealitate hibridoak, mestizoak eta periferikoak», azaltzen zuen topaketaren hasieran Roberto Gómez de la Iglesiak, elkartearen buruak, «sormena , arteak eta kultura funtsezko faktoren diren giza- eta ekonomia-ereduaren transformazioan sektore gisa eduki nahi dugun papera aldarrikatzearekin zerikusi handia dute jardunaldi hauek».\nJardunaldiaren hitzaldiek markatu zituzten gaitetako bat izan zen fokua kultura- eta sormen-industrien gainean aukera-eremu gisa, Eusko Jaurlaritzaren eskutik Espezializazio Adimenduneko Estrategiara, RIS3ra, ICCen sektorea gehitzeari lotuta dagoena. Ermatearekin zerikusi handia duten roletara zuzendutako kulturarekin lotutako politika publikoak transformatzearen beharrari buruz aritu ziren debateak ere.\nKarraskan III. Jardunaldiaren aurkezpenean parte hartu egin zuen Andoni Iturbek, Bizkaiko Foru Aldundiko Kulturako zuzendari nagusiak. Politika publikoen muinean, K, kulturan, jarri behar dugula nabarmendu zuen Iturbek. «Ezaguerara lotutako lanen % 40 desagertuko dira; hortaz, etorkizunean benetako balioa sormena izango da, ikusi behar dugu nola garen gai sormena azalarazteko, gizartean zein ekonomian benetako inpaktua izan dezan». Bertan egon zen baita Getxoko Udalaren Kultura zinegotzia, Koldo Iturbe, administrazioetan betidanik eduki den kultura-sektorearen ikuskera zabaldu behar dela adierazi zuena, «kultura-zinegotzigoek urte askoren zehar ulertu dutena baina askoz gehiago da kultura, eta jardunaldi hauek beste ikuspuntu bat aurkeztu nahi dute, erakusten errealitateak zenbait agente dituela». Zinegotziak udalbatzak kulturaren eremuan martxan dituen estrategiak aurkeztu zituen, Kultura Plana adibidez, hainbat agenteekin eta Udalaren beste sailekin batera garatuta; eta Getxo 2020 Estrategia, ICCak bere ardatzetako baten gisa daukana.\nJardunaldiak Andrés Gribnicowren, Argentinako Errepublikako Kultur Ministerioaren Kultura- eta Sormen-idazkariaren, hitzaldia izan zuen. Gribnicow herrialdearen kultura-kontestua laburtu zuen, nazioartean bere kultura-ekoizpenaz ezagutzen dena, baina hiriburuan asko zentralizatzen dena, ondoren Red de Ciudades Creativas [Sormenezko Hirien Sarea] proiektua aurkezteko. Estrategia honek, Kultur Ministerioaren Sormenezko Ekonomia-idazkariak bultzatua, kultura gizartearen eta ekonomiaren garapenaren ardatzat hartzen duen ideiapean lotutako hirien ehun baten sorkuntza ekarri du. Estrategiak badauzka agenteak prestatzeko eta trebatzeko programak, tailerrak komunitate-eragileentzat, merkatu espezializatuak bultzatzen ditu eta identitate berriak sortzen ditu modu kolektiboan. «Hirietako sormen-agenteen eta ekosistemen mapa sortzean oinarritzen da, zeinetan kultura, balio batez gain, ekonomia garatzeko aukera gisa ikusten den», azaltzen zuen Andrés Gribnicowek.\nRoberto Gómez de la Iglesia, Karraskan elkartearen burua, eta Iranzu Guijarro, Kultursistemaren koordinatzailea, tresna berri hau aurkezteaz arduratu ziren. Proposamena sailkapen sistema bat sortzean oinarritzen da kultura- eta sormen-ekosisteman mapeatzeko gaur egun kultura-sektorearen sailkapen sistemetan azaleraturik gabeko agenteak kontuan hartzen. «Konturatu ginen azkok izenik ez genuela; beraz, taxonomia berria sortzeko helburua hartu genuen, kultura- eta sormen-ekosistema anitza modu errealagoan interpretatzea uzten diezaguna», azaltzen zuen Roberto Gómez de la Iglesiak. Aurten otsaila eta maiatza bitartean, Karraskanek tresnaren lehenengo testeoa egin zuen. Gainera, lehenengo mapaketa eta tresna bera ere Karraskan elkartearen webgunean aurkitu daitezke. Jardunaldian lan-tailer bat egin zen, Kultursistema praktikan jartzera zuzenduta zegoena eta Colaboraborako Ricardo Antónek bideratu zuena. Topaketan egon zirenek tresna berri hau testeatzeko aukera izan zuten.\nSektorearen eta bere sormenezko kultura-industrien eta dibertsitatearen inguruko politiken mahai-inguru bat egon zen ere topaketan, zeinean María Camino Barnecillak, Nafarroako Gobernuko Baliabideen eta Garapen Estrategikoaren Ataleko Buruak, José Ricak, Getxoko Udaleko Sustapen Ekonomikoko teknikariak eta Pau Rausellek, Balentziako Unibertsitateko Econcult Kulturaren Ekonomiaren eta Turismoaren Unitatearen koordinatzaileak, hartu zuten parte. María Camino Barnecillak azaldu egin zuen azken urteotan bultzatutako politika publikoetan eman den ikuspuntu aldaketa. «Erakunde publikotik ulertzen dugu kultura-teoriatik azaleratu behar garela, modetan erortzea saihesten», azaltzen zuen Barnecillak, «emaile moduan, kultura-politika zuzenen eta zeharkakoen bidez, kultura- eta sormen-industriak laguntzeko, baita ekosistemen taldea ere, gero eta zeharkakoagoak direnak eta disziplina anitzagoak dituztenak».\nJosé Ricak 2020 estrategia azaldu zuen, udalbatzaren Sustapen Ekonomikorako Sailak bultzatua eta bere ardatzetako bat kultura- eta sormen- industriak direnak. Planak badauzka formakuntzarako programak eta praktika egokien trukea, gainera, kultura-ekintzailetza laguntzen du. Azkenik, Pau Rausellek kulturari buruz hitz egin zuen ekonomiaren giza-zientziaren ikuspuntutik, kultura-eskubideak ulertzen kultura-politiken helburu intrintsekoa bezala. «Konturatzen ari gara banakako eta taldeko ongizateari buruz daukagun pertzepzioak gero eta zerikusi gutxiago daukala dimentsio ekonomikoarekin eta gehiago sinbolikoarekin, plazerrarekin, konpromisuarekin eta esan nahiarekin, eta hori kulturaren arloa da». Debate-mahaian administrazio-prozesuen loturak aurkeztu ziren, baita kulturaren garrantzia eskatzen duen herritarren kritika beharrezkoa dela.\nKarraskanerako, 2018ra begira, Rosa Abalek, bere koordinatzaileak, lan-planaren puntu nagusien aurkezpenarekin itxi zuen jardunaldia. Elkartearen estrategia kulturaren transformaziorako berrikuntzan oinarritzen da, Kultursistema prozesu hori, agenteen arteko elkarlana eta sektorearen profesionalizazioa bultzatzeko tresnatzat hartzen. Karraskan elkartearen koordinatzaileak adierazi zuen bezala, «eragina izan nahi dugu parte-hartzearen bidez transformatzeko».\nKultura eta sorkuntza eskaria sustatzeko politika eta praktiken benchmarkinga (Getxoko kasuari helduz)\nNoticias por fecha Hautatu hilabetea 2020(e)ko iraila 2020(e)ko uztaila 2020(e)ko maiatza 2019(e)ko abendua 2019(e)ko urria 2018(e)ko urria 2018(e)ko otsaila 2017(e)ko urria 2017(e)ko iraila 2017(e)ko otsaila 2016(e)ko azaroa 2016(e)ko ekaina 2016(e)ko apirila 2016(e)ko martxoa 2016(e)ko otsaila 2016(e)ko urtarrila 2015(e)ko abendua 2015(e)ko azaroa 2014(e)ko abendua


GR 123 - 3. etapa: Laida - Ispaster | Euskal-Herria.Org\n»Atxarre (mendi) »Ogoño / Atxurkulu (mendi) »GR 123 - 3. etapa: Laida - Ispaster (ibilbidea)\nElantxobe ingurutik itsasertzaren ikuspegia\nLaidako kanpinaren sarreratik abiatzen da ibilbidea, artadian gora, Urdaibai osoaren ikuspegi paregabea duen Atxarreko tontorrera iritsi arte. Ondoren Elantxobera gerturatzen da, Ogoñoko haitz kaskoaren tontor altuena den Atxurkulura igotzeko. Kostaldearen ikuspegi ederra eskaintzen du tontor honek.\nIbarrangeluren gainaldetik igaro eta gero, errepidea jarraituz Natxitua zeharkatzen da, eta Eara jaisten da. Itsasadarraren eskuinaldetik itsasertzeraino joan ondoren, gurutze-bidea jarraituz Talako Amaren ermitara igotzen da. Ermitaren ezkerraldetik abiatzen den bidezidorretik gorantz jarraituz Bedarona auzunera igotzen da, eta berriz ere errepidean aurrera eginez, Ispasterren bukatzen da ibilaldia.\n<-- 2. etapa: Bakio – Sukarrieta\n4. etapa: Ispaster – Ondarroa -->\nGR_123_03_Laida_Ispaster.gpx 184.64 KB


ELIKA Seguridad Alimentaria | Barazkiek lurzoruko beruna xurgatzea - RIVM 2012 - ELIKA Seguridad Alimentaria\nBidaltze data 31 maiatza, 2012\nOsasun Publikoko eta Ingurumeneko Holandako Institutu Nazionalak (RIVM) metodologia berria sortu du, barazkiek lurzorutik zenbat berun xurgatzen duten aurreikusteko.\nEredua 32 uzta ezberdineko 2.800 laginen datuekin egin da, eta lagin guztietan, barazkien berun-edukiaz gain, honako hauek ere aintzat hartu dira: pH balioak, buztin-edukia, lurreko materia organikoa eta lurzoruaren berun-edukia. Horrela, lagin bakoitzean berun-bilketaren faktorea (lurzorua – landarea) kalkulatu ahal izan da, eta, horri esker, nabarmen hobetu da arriskuak aurreikusteko eredua.\nSortutako ereduaren arabera, lurzoruan berun-maila handia dagoenean berun-bilketaren faktorea (landarearen eta lurzoruaren kontzentrazioen arteko lotura gisa adierazita) gradualki murrizten da. Aurkikuntzak hemendik aurrera erraztu egingo eremu kutsatuetan egiten diren ikerketak. Gainera, lasaitasuna emango du familia-baratzeen balizko kutsadurari dagokionez.\nEredu berriaren garapenarekin, osasunerako arriskuen aurreikuspena hobetu egin da.


Coprecik 50.urteurreneko bideoklipa eta larunbatean egingo den ate irekien jardunaldia aurkeztu ditu — TUlankide MONDRAGON\nCoprecik 50.urteurreneko bideoklipa eta larunbatean egingo den ate irekien jardunaldia aurkeztu ditu\nDagoeneko dena prest dago Copreci kooperatiban datorren larunbateko ate irekien jardunaldia egiteko. 1963an Aretxabaletan sortutako kooperatibak 50.urteurrena ospatzeko ekitaldi ugari antolatu ditu urtean zehar eta oraingo larunbatekoa atxabaltar guztiekin konpartitu nahi du. Era berean, gaur bertan aurkeztu du Coprecik 'Lantokixa herri' bideoklipa eta kantua. Copreciko langileek egin dute eta grabazioa Mutrikuko AME estudioetan egin da. Bideoa, berriz, Aretxabaletako lantokian zein herriko beste zenbait toki ederretan.\nArantxa Garai, Coprecin jubilatua, bideokliparen grabazioaren une batean.\nCopreci osatzen duten edo historian zehar osatu duten ia 20 lagunek parte hartu dute 'Lantegixa herri' bideokliparen eta kantuaren grabazioan. Abestia "50.urteurrena ospatzeko eta fundatzaileen lana onartzeko sortu dute". Abestia Mutrikuko AME Estudioetan grabatu zen eta bertan egin ziren nahasketak ere. Bideoklipa, berriz, Aretxabaletako toki ezberdinetan eta lantokian grabatu zen, besteak beste; Urkulun, Durana kalean eta Gipuzkoa Plazan.\nLuis Heriz, langilea, Urkuluko urtegian.\nLan guztiaren koordinazio eta zuzendaritza 50.urteurreneko Batzordearena izan da eta Arteman Komunikazioaren lantaldearen kolaborazioa ere izan dute. Musikariak, gehienak Copreci kooperatibako lan-bazkideak, urte hasieran hasi ziren proiektua garatzen, kantua egiten, bilera eta entseguak burutzen... eta emaitza dagoeneko ikus dezakegu: 'Lantegixa herri'.\nAndoni Bengoa, abeslarietako bat.\nBideokliparen haria Copreciren bihotza da, "munduko milioika etxetresna elektrikotan dagoen bihotza, milioika etxebizitzatan dagoena eta, bereziki, Copreciko gizon eta emakumeen organo bitala bilakatu dena'.\nEzkerretik eskumara, Oier Sarasua, Txus Gutierrez, Andoni Bengoa eta Maider Ruiz, 'Lantegixa herri' proiektuaren sustatzaileak.\nBideoklipa datorren larunbatean aurkeztuko da era ofizialean, Ate Irekien jardunaldian bertan. Goizeko 11etan hasiko dira ekitaldi nagusiak. Lehenengo eta behin, herritar orori zabaldutako ate irekiak izango dira. "Edonork izango du aukera gure lantokia barrutik ezagutzeko". Ondoren, 11:30ean umetxoen txanda izango da, eta eurek ere 'bihotzen lantokia' bisitatzeko aukera izango dute. "Antzerki, ipuin... Copreciko langile batek prestatu du ekintza".\n12etatik aurrera, lantoki kanpoko aparkaleku handian txosna irekiko dute, eta bertan munduko gastronomiaz gozatzeko aukera izango dute bertaratzen direnek. Mexikoko natxoak, Turkiako Kebab ederra, Txinako ahate deliziak, Italiako gazta parmesanoa, Brasildo arroz entsaladak... Eta edariak ere ez dira falta izango: Txekiako garagardoa, arabar errioxako ardoa, sagardoa, txakolia... "denetarik izango da".\nAntolatzaileen nahia da herritar guztiak bertaratzea eta guztion artean, 'lantegixa herri' bilakatzea.


Arcadi Volodos (pianoa) - Kulturklik\nArcadi Volodos (pianoa)\nPamplona/Iruña 2020(e)ko Martxoak 21\n“Jeinuen lanek halako gauza sakonak esaten dituzte, non, beren esanahia eta aberastasuna lortzeko, interpretatzaile apalen gure kokalekutik, atsedenik gabe jo behar baititugu”, adierazi zuen Arcadi Volodosek.\nPianista Baluartera itzuliko da, jeinu horietako biren musika jotzeko. Lehena, Franz Liszt da; haren hiru pieza joko ditu, bizitzatik ibilbidea direnak, geldialdia eginez une espiritual batean: omenaldia Asisko San Frantziskori.\nRobert Schumann bigarren jeinuaren kasuan, Volodosek haren pianorako lan handietako bat joko du, Kreisleriana, op 16. Nahiz eta Chopini eskaini zion, miretsi egiten baitzuen, bere andrea, Klara, gogoan hartuta ondu zuen. Izan ere, ondokoa idatzi zuen: “Nire Kreisleriana sarri jotzen du. Mugimendu batzuetan, egiatan, maitasun basatia dago, eta zure bizitza eta nirea, eta nolakoa zaren”. Maitasun erromantikoa bete-betean.\nData 2020(e)ko Martxoak 21


Rosa Baños, Valentziako Unibertsitateko katedraduna eta Mayordomo proiektuaren arduraduna | Consumer\nRosa Baños, Valentziako Unibertsitateko katedraduna eta Mayordomo proiektuaren arduraduna\nGizarte- eta laguntza-sarea zahartze osasuntsuaren zutabe nagusietako bat da\nEgilea: Azucena García 2010-ko maiatzak 15\nOsasuntsu zahartzea gaixotasuna saihestea baino askoz gehiago da. “Aukera fisikoak, sozialak, ludikoak eta osasun mentalekoak optimizatzeko prozesua planteatzen du”, azpimarratu du Rosa Baños Valentziako Unibertsitateko katedradunak eta Mayordomo proiektuaren arduradunetako batek, Cristina Botilarekin eta Luis Mariano Alcañizekin batera. Ekimen horrek —Valentziako Unibertsitateak, Jaume I Unibertsitateak eta Valentziako Unibertsitate Politeknikoak gauzatua— adinekoek Informazioaren eta Komunikazioaren Teknologien (IKT) abantailak aprobetxatzea nahi du. Interneteko konexioa duen ordenagailu baten bidez, adineko pertsonak Mayordomo izeneko avatar batek gidatzen dituen sistema batera sartzen dira. Galderak egiten ditu, proposatutako jardueretan zer egin behar den adierazten du, gogo-aldarteak adierazten ditu eta, sistemak pertsonarengan antsietate eta/edo depresio sintomatologia antzematen duenean, jarduera zehatzak proposatzen ditu. Bestalde, osasun-profesional batek, Mayordomo ere erabil dezakeenak, automatikoki jasotzen du bere posta elektronikoan zaharraren egoera ezagutzeko ebaluazio-txostena. Bestalde, senideak eta lagunak adineko pertsonekin konekta daitezke bideokonferentzia bidez hitz egiteko, beren “bizitzaren liburua” irakurtzeko eta, azken finean, beren kontaktuen agendan parte hartzeko.\nAdinekoentzako lehen plataforma teknologikoa da Mayordomo. Lehen, beste aplikazio batzuk ere hurbildu ziren proposamen horretara, baina ez ziren bere mailara iritsi. Horixe da Gradior Programaren kasua (Franco et al. 2002 Espainia), ebaluaziorako eta errehabilitazio neurokognitiborako aplikazioa, eta ACTION proiektua (Savolainen, 2008), bideokonferentzia-sistema bat erabiltzen duena eta, Rosa Bañosen esanetan, “erabiltzaileen %88k isolamendu- eta bakardade-sentimenduak murriztu zituela erakutsi zuen”. Mayordomoren berritasuna konplexutasun-maila da, sozializazio- eta komunikazio-tresnak, emozio positiboetan entrenatzeko tresnak, sendotasun psikologikoko ariketak, aisia eta entretenimendua batzen laguntzen baitu.\nZuricheko Unibertsitatearekin hitzarmena sinatu da Suitzako egoitza batean alemanezko bertsio bat ezartzeko, eta Conilleko Selegna de Torre egoitzan (Béteran) eta Valentziako Komunitateko La Amistad zentroan ezarri da. “Bi zentro horiek instalatuta dute sistema, eta laster hasiko gara erabiltzen egoiliarrekin”, azaldu du Bañosek. Beste bi hitzarmen ere egin gabe daude. Bata Errioxako adinekoen etxe batekin eta bestea Madrilgo Erkidegoko udal batekin. Nor izan daiteke onuradun? “Bai egoitzak, bai ospitaleak eta etxean bertan bizi diren adinekoak” behar du ikertzaileak.\nbalentzia-unibertsitate jarduerak mayordomo-eu nasa proiektua\nEmakume etorkinentzako laguntza


San Balentin Rabo — Eibar.ORG | Eibarko peoria\nHemen zaude: Hasiera / Blogak / Harrikadak / San Balentin Rabo\nSan Balentin Rabo\nMikel Iturria 2007/02/15 08:21\nKomunikabideen bidez jakin genuen atzo Kaixo Maitia harremanetarako webgunea abiatu berri dela, euskal jendea normalizazio bidean jartzeko iniziatiba, Bai Euskarari ziurtagiria eta guzti.\nAste honetan egon nintzen begiratzen kultur etxean jendeak abisuak-eta uzteko dagoen tabloia. Harrituta geratu nintzen jendea harremanetan jartzeko pare bat karteltxo, kutre samarrak kasu honetan, ikusi nituenean.\nGogoan dut duela pare bat urte Rio de Janeiroko kaleetan zehar, paseoan, publizitate banatzaileek ematen zituzten papertxoetan, diru erraza lortzeko eskaintzak nagusi zirela, baina bazeudela sexu arazoak konpontze bidean jartzeko foiletoak ere.\nAtzo argitaratu zuen Irutxuloko Hitzak Ekologistak Martxan otsailaren 14ari begira abiatutako boikota: ez egitea erosketak, "aitzakia komertzial bat direlako. Denbora erosketak egiten xahutu beharrean bikotekideari arreta gehiago eskaintzea proposatu dute".\nHori irakurrita, Álvarez Raborekin gogoratu naiz (Madrilgo saltoki handi batzuetan lanean ari delako?). Bloga martxan jarri behar zuela esan zigun Hasier Etxeberriak duela ez asko. Eta uste nuen alta emanda nengoela, baina ez da horrela. Atzo sartu eta deskubritu baitut Youtubek zentsuratu zuela-eta, gozoa zegoela Rabo. Zenbait irakurleen oharrak jarraituta, beste toki batean eskegi du zentsuratutako animazioa. Eta nik hona ekarri dut.\nEl Truco Del Almendruco - video powered by Metacafe\nMezua Idatzi ondoren aurkitu dut bideo hau.\nGoogle-ek eragin handia du gure bizitzan. Bilatzailea, posta, bideoa, kalendarixoa, etabar etabar.\nHaien erabiltzailea naiz, bainan kontuz ibili behar dugulakoan nago. Eta beste zerbitzu baliokideak erabili. Bada ez bada ere.


Txina LOWCELL polipropilenoa (PP) aparra xafla partizio material fabrikatzaileak eta hornitzaileak | Harri urdina\nLOWCELL polipropilenozko (PP) apar-xafla banatzeko materialak\nLOWCELL polipropilenozko (PP) apar-xafla karbono dioxidoa da（CO2） SCF ez-gurutzatua zelula itxiko apar-estrusioarekin. Hau erabilera anitzeko material hobea da. Apar-xafla arinagoa, sendotasun handiagoa, guztiz birziklagarria, gainazal leuna eta VOC baxua da.Gehienetan erabili polipropilenozko (PP) apar-xafla (3 aldiz hedatua) ontzi barruko material gisa. Produktu sortak onura handiagoak eskaintzen ditu erabilera-ingurunearen araberako produktu orokorrak, antiestatikoak eta eroaleak erabiliz. Zure beharren arabera, ahal dugu. pertsonalizatu partizio-materialen edozein forma. Koloreak ere pertsonaliza daitezke.\nLOWCELL polipropilenozko (PP) apar-xafla ingurumena errespetatzen duen material bat da, karbono dioxidoaren aparrarentzat kaltegabea. Lan egiteko gaitasun bikaina du. Oso erabilia da ontzietan, makinetan, industria arinean, posta-zerbitzuan, elikagaien ontzietan, etab. polipropilenozko (PP) apar-xafla elikadura-mailako polipropilenozko ontzien ikuskapenean ere kualifikatua da. Zure beharren arabera, lodiera ezberdineko oholak hauta ditzakezu partizioak egiteko.\nLOWCELL polipropilenozko (PP) apar-xafla material aproposa da polipropilenozko taula huts arrunta ordezkatzeko. Pisua ohol hutsena baino handiagoa da, hutsak direlako eta gure oholak sendoak direlako. Propietateak ohol hutsak baino hobeak dira alderdi askotan. Nahiz eta kostua plaka hutsarena baino handiagoa da, zerbitzu-denbora plaka hutsarena baino 2-3 aldiz handiagoa da. Partizioak fakturazio-kutxarekin erabil daitezke. Koadro kutxan ere erabil daiteke、kanalizazio kamioia、material kutxa、etab.Piezak fakturazio kutxatik txukun eta erraz atera daitezen. Piezak marraskatzea ekidin dezake.Gainazaleko babes-apar konposatuaren polipropileno apardun (PP) estaldura hobeagoa izango da. Baldintzen arabera, xafla hainbat formatan moldatu daiteke.\nMesedez, jar zaitez gurekin harremanetan beste tamaina-eskakizunak badituzu.\nLodiera tartea: 1-10mm.\nHurrengoa: LOWCELL polipropilenozko (PP) aparrezko xafla materialaren kaxa, lokailu bidez muntatuta\nLOWCELL kristal likidoen babes-ohola...


Oligarch - lineako negozio estrategia!\nAlternative izenak: Biz tycoon\nJoko Oligarch (Biz Tycoon) negozio birtualentzat.\nKapitalaren mundua, dirua, ekonomialari eskarmentuduna, eskarmentudun enpresaburua, guztion eskura jarri da. Oligarch jokoa munduko hizkuntza nagusietan aurkezten den nabigatzailean oinarritutako estrategia ekonomikoa da, gamersek modu askean komunikatzeko aukera izan dezaten, beren inperioa eraikiz.\nJolas prozesua gazte dotoreek osatzen dute, idazkari eskudunak dira, beren arloan espezializatutako gazteak eta zure enpresan parte hartzeko prest daudenak. Oligarch joko duzu, hau da:\nNegozio propioa eraikitzea eta garatzea 10.008 10.007 Langileen kontratazioa eta prestakuntza 10.008\nIkastetxeko bazkideak bilatzen\n10.007 Lehiaketa merkatu globalean 10.008\nEnpresa merkatuan leku bila.\nOligarch jokoa jolasten hasten zarenetik, hasierako kapitala izango duzu. Benetan bikaina da, hori gabe denbora luzea igaro beharko zenuke zure lehen eraikina erosi ahal izateko kopuru duin bat irabazten saiatzen. Une horretara arte, merkatuko izerdia egin behar duzu hainbat ondasun erosteko eta saltzeko, zure enpresaren produktibitatea eskaintza arrakastatsuetan handitzeko.\njokalariek 9 norabide aukeratu ditzakete, interesgarriagoa baita beraientzako garatzea. Kapitala martxan duzula esan duzun arren, zure posizioa prekarioa eta hauskorra da. Konpainiak ez du hainbeste irabazi irabazten zerbait larria erostera berehala bideratzeko. Jarduera arrakastatsu ugari behar da negozioa batez besteko maila batera igotzeko, eta gero are handiagoa.\nErabil ezazu eskuragarri dauden finantza merkatuko mekanismoak, erosi eta saldu, sinatu kontratuak, kontratatu espezialista onenak, prestatu zurea, ikusi prezioen aldaketak ikusteko, merkeago ekoiztu eta garestiago saldu. Negoziazio mekanismoa oso konplexua da, baina horretara moldatzeko gai bazara, garatu ezazu zure plan eraginkorra eta lehiakideekin garaitu, lider bihurtuko zara.\nGauza txiki guztiak dira.\nEnpresa handienak etengabe arreta eskatzen duen gauza hauskorra da. Etengabe pentsatu behar duzu gertaera bat garatzeko dozenaka agertoki posible, mila ezusteko istripu batzuk, eskuineko milioika aurkitzea, krisitik ateratzeko moduak eta egoera zailak bilatzea eta aldi berean hainbat gauza desberdin aurre egitea.\nZure menpekoek kudeaketa behar dute, baina erabaki arduratsuak har ditzaketen zuzendaritza eskudunak goratzen badituzu, horrek asko arinduko zaitu eta zure helburua gerturatzen lagunduko dizu. Langileen soldata maila alda dezakezu haien arrakastaren arabera.\nOligarkeko simulatzailean, erregistroa heltze ekonomikoaren hasiera izango da, eta gogor ikasten baduzu, ikasgai erabilgarriak ikas ditzakezu. Jolasak finantzak metatzen du arreta, baina atsegina da hiriko egituren eraikuntzarekin, eta horietatik 18 daude, hala nola ospitaleak, aparkalekuak, ur parkea, lasterketa pista, golf zelaia.\nEraikin bakoitzak zure lur errentagarria handituko du, bezero berriak erakarri eta abantaila gehiago ekarriko ditu. Baina iPlayer Oligarch-en irabazirik handiena dendek dute, eta arreta berezia jarri behar zaie. Aukeratu negozioetarako kokapen egokia, eta ez ahaztu zure iragarkiak izango diren hedabideak.\nMaila gaindituz, pribilegio berriak lortzen dituzu. Bosgarren ondoren, zeregin berriekin, hobari erabilgarriekin eta zure gremioa u200bu200bantolatzeko aukerarekin sarituko zarete. Zortzigarrena igaro ondoren, inbertsioak egin ditzakezu, salgaien hornikuntza bideak 36 norabide desberdinetan garatuz. Negozio marrazo bihurtzeko prest bazaude, ongi etorri jokalari asko irabazi dituen Tycoon jokora.\nGames Online MMORPG online jokoak oligarka


Glaukoma tratatzeko E bitaminarekin kontaktuan dauden lenteak garatzen dituzte | Consumer\nGlaukoma tratatzeko E bitaminarekin kontaktuan dauden lenteak garatzen dituzte\nLentilla horiei esker, farmakoak begiaren ondoan eduki daitezke 100 aldiz denbora luzeagoan.\nEgilea: mediatrader 2010-ko martxoak 26\nGainesvilleko Floridako Unibertsitateak egindako azterlan baten arabera, E bitaminarekin kontaktuan dauden lente bereziek glaukomarako botikak begiaren ondoan edukitzeko aukera eman lezakete, gaur egungo lentillek baino 100 aldiz gehiago. Lanaren egileek E bitamina erabili dute ukipen-lenteak garatzeko, glaukomarako botika gehiago eta, agian, begietako beste gaixotasun batzuk emateko. Lana jendaurrean jarri da Estatu Batuetako Kimika Elkarteak San Frantziskon (Estatu Batuak) egiten duen bilera nazionalean.\nKataraten ondoren, glaukoma da munduan ikusmena eta itsutasuna galtzearen arrazoi nagusia, ia 67 milioi pertsonari eragiten baitie. Begiko presioaren metatze anormala arintzen duten tantak dira tratamendu nagusia. Hala ere, tantak begian jarri ondoren, malkoek bi edo bost minutu geroago kanporatzen dute gai aktiboa, eta ez da iristen jomuga duen ehunera, azaldu zuen Anuj Chauhan ikerketaren zuzendariak. “Sendagaiaren zati handi bat odol-fluxuak xurgatzen du, eta organismoak garraiatzen ditu, eta albo-ondorioak eragiten ditu. Begietako tanten %1 eta %5 artean baino ez dira iristen begiko kornera”, esan zuen.\nSendagaiak askatzeko metodo berri bat garatu dute zientzialari horiek. Metodo horrek E bitamina eransten die ukipen-lenteei. E bitamina-molekulen kumulu ikusezinek edo agregatuek eratzen dute Chauhanek “garraio-hesi” gisa deskribatzen duena, zeinak medikamentuaren askatzea mantsotzen baitu begietara dauden lenteen glaukomarako. Botika lenteak begietara askatuz gero, botika tantak baino askoz denbora gehiagoz eduki daiteke malkoan, eta, ondorioz, terapia eraginkorragoa lortzen da.\nLaborategiko animaliekin egindako ikerketari esker, egiaztatu ahal izan zen E bitamina zuten lenteek lente komertzial gehienek baino 100 aldiz gehiago eman zituztela botikak. Lentilla horiek hilabetez jarraian eramateko diseina daitezke, eta glaukoma tratatzeaz gain, beste begi-nahaste batzuetara ere jo dezakete, hala nola kataratetara eta begi lehorrera. Ukipen-lenteetan E bitaminak egoteak erradiazio ultramorea blokeatzen du eta leiarretan sar daiteke gardentasuna murriztu gabe, adierazi zuen Chauhanek. Lentilla berri horien saiakuntza klinikoak bi urteko epean hasiko dira.\nbitamina glaucoma-eu lentes de contacto-eu lentes-eu lentillas-eu\n“Glaukomaren diagnostiko goiztiarrak asko murrizten du ikusmen-ezgaitasun handia edo itsutasuna izateko probabilitatea”\nLuzaroan erabiltzen diren ukipen-lenteek kornea-konplikazioen arriskua areagotu dezakete.


ezkontzaren historia Japonian | Zure ezkontza blog\nezkontzaren historia Japonian\narabera Rocio Ramirez | Mar 27, 2017 | Tradizioak eta bitxikeriak | 0 iruzkinak\naristokraziaren garaian, errituala Muko-Iri ohikoena ezkontzaren Japonian sisteman zen. du senargaiaren gauez nor bere neska-etxean bisita litzateke. Bakarrik ume bat edo euren gurasoen galera jaio ondoren andregaia gisa onartu beharko litzateke emaztea eta gizon batera bizitzen ahal.\njende arruntaren artean, lan-indarra ezinbestekoa familia faktore bat onartu zen. du senargaiaren Emaztegaiaren familiarekin nuke bizitzeko beren lan eskaintzeko denbora-tarte jakin bat.\ngudarien handituz “Bushi“, Emakumearen sistemari deitzen gizonen familiak sartu ezkontzen diren "Yome-Iri" pixkanaka hazi da, eta XIV mendean onartu zen gaur. sistema feudala ezkontzak egiteko Under, Askotan bakea eta batasuna jauntxo feudal artean eusteko planteamendu politiko eta diplomatikoak gisa erabili. beraz,, Gizon eta emakumeen ezkontza borondate pertsonala interesak alde baztertu egin da familia eta pertsona ezkongabeen tratamendua social ukatu da. Ezkontzak zen eta familientzat antolatu eta rola “Nakodo” edo bitartekari Oso garrantzitsua izan zen Japonian It. orain, da " Yome-Iri "Ari sistema bat nahiko ohikoa da Japonian eta ezkontza garaikidean prozedura tradizionalak aurkituko dituzu.\nhistorian zehar, Japoniako ezkontzaren sistemek jasan zuen aldaketa asko, Japoniako gizarte-sistemak eta baldintza aldaketak batera. Garrantzitsuena eta historikoa Japoniako zibil sisteman aldaketa goranzko gudarien bidez gertatu “Bushi“ mendeetan XIII eta XIV in. aristokraziaren urtetik aldaketa urterekin shogunes ekarri praktika zaharra aldaketa bat da muko-Iri praktika berrien yome-Iri. Hau da, ordez novia senargaiaren familia batzeko ( “muko-Iri”), senargaiaren, ezkongaiaren familia batzeko litzateke( “yome-Iri”) Haur baten jaiotza edo guraso bat galdu ondoren.\nsistema feudal Under, Japoniako ezkontzen ziren sarritan bide politiko eta diplomatikoak bakea eta batasuna jauntxo feudal artean eusteko gisa erabili. Gizonak eta emakumeak gazte denboran ahotsa ez baitu bere ezkontza bazkide aukeratzerakoan. Aitzitik, a casamentero antolatu familietan izenean ezkontzak. Hori dela, baten papera “Nakodo” (un casamentero) It Japonian ezarri zen.\nInteresgarria da gizon gaztea izan zuen gehiago bere neskalaguna aukeratzerakoan aristokraziaren garaian ere esan izan den. gazte tipikoa da zure aukera neska bisitatu ahal izan zure etxean. guraso gazte zutelako gaitzetsi bada, mutil gazteak dira izeneko ekitaldian gonbidatu luke Tokoro-Arawashi eskaintza ‘Mochi', bertan arroz pastelak dira. zeremonia hau jotzen da protokoloak garrantzitsuenetako bat nobleek arteko ezkontza zaharrean .\nEra komun pertsonen artean, mutil gazteak bisitatu andre gurasoak eta bere gurasoak, bere eskua eskatu ezkontza. Lana funtsezko bat jokatu denboraren jende arruntaren bizitza ere. Lan praktikak askotarikoak kokalekua arabera. Japoniako toki batzuetan, inguruan gisa Tohoku, iparraldean, mutil-laguna bat novia familiarekin bizi izan zen beren lan eskaini izan denbora-tarte jakin batean. herrialdeko beste leku batzuetan bitartean, bezalako Islas Izu, emazte bat bere senarraren familia lan litzateke, bere senarra bere lanaren eskaintzeko bere familia izango litzateke, berriz,. Azpimarratzekoa da, hala nola, lan-hitzarmen hori oraindik praktikatzen da gaur ezkontza non gizona da ezkontza novia familia sartu onartu.


Eusko Ikaskuntzearen funtsen zati bat Euskadiko Artxibo Historikora - bizkaie.biz\nEusko Ikaskuntzearen funtsen zati bat Euskadiko Artxibo Historikora\nBizkaie! 2018-04-12 11:32 Kulturea\nMaterial guztia historialari eta ikertzaileek konsultau ahal izango dabe.\nEusko Jaurlaritzako Kultura eta Hizkuntza Politika Sailak eta Eusko Ikaskuntzeak akordio bat sinatu dabe, erakundearen funtsen zati bat Euskadiko Artxibo Historikoari lagateko. Ehun urteko erakundeak lagatako dokumentu-materiala, lehenik eta behin, azken lau hamarkadotan Euskadiko Historia Garaikideko Dokumentazino Zentroan batutako dokumentazinoak osotuten dau eta orain arte Eusko Ikaskuntzeak babestu dau. Ganera, lagapenean bere sasoian hainbat euskal familiak eta erakundek Eusko Ikaskuntzeari dohaintzan emondako hogeita hamar bat dokumentu-funts dagoz. Material hori guztia, 2.000 kutxa inguru, historialari eta ikertzaileek konsultau ahal izango dabe, Artxibo Historikoan.\nBingen Zupiria Kultura eta Hizkuntza Politikako sailburua eta Iñaki Dorronsoro Eusko Ikaskuntzako presidentea izan dira akordio hau sinatzeko arduradunak. Eusko Ikaskuntzea gure herrialdeko erakunde garrantzitsuenetako bat da, eta nabarmendu behar dogu, ganera, dokumentu-funts osoenetako bat dauela. Funts horreetako batzuk orain Euskadiko Artxibo Historikoak babestuko ditu; bere dokumentu-funtsari orain balio handiko ondarea gehitzen deutso, esan dau Zupiriak.\nEusko Ikaskuntzeak Dokumentazino Zentroan batutako materialak honako elementu honeek ditu:\n- Kalidade handiko liburutegi espezializatua; 8.217 liburu eta aldian behingo 2.367 argitalpen-zenbaki ditu.\n- 1936 eta 1980 urteen arteko dokumentazinoa batzea, 175 kutxatan gordeta, batez be Donostia-San Sebastiango Casa Baroja inprimategikoak eta La Voz de España egunkarikoak.\n- Kartelen bilduma bat.\n- Hemerotekea, 400 kutxa ingurugaz.\nDokumentu-ondare hori azken lau hamarkadatan batu da, Eusko Ikaskuntzeak Gaur Egungo Historiaren Dokumentazino Zentroaren proiektua sustatu ebanetik. 1978an, Eusko Ikaskuntzea birsortu zanetik, erakunde honek preminazkoentzat joten ziran eginkizunetan lanean hasi zan. Diktadurearen sasoian ardurabakokeria kulturalaren eta ondareari tratu txarrak emoten lau hamarkada egon ondoren, gure herrialdeak bakotasun ugari eta oso larriak zituan. Ikerlana sustatzeko, lehentasunezkoa zan artxiboen eta dokumentu-gordailuen egoerea aztertzea. Horretara dedikau zan Euskal Ikaskuntzen Kongresua, modu monografikoan, azaldu dau Dorronsorok.\nUrtebete geroago, 1979an, Gerra Zibiletik euskal historiaren ganeko hainbat arlotako materialak batzeko Zentroa sortzeko beharra planteau eben. Helburuak izan behar eban sasoiko ikertzaileen eta etorkizunean Transizinoaren historiaren ganean idazteko interesa erakutsiko ebenen esku jartea dokumentu-ondare guztia. Proiektu hau, hasieran, Hondarribiko Ramery Jauregian kokatu zan eta, urteetan zehar, Euskal Herriko oraintsuko historiari buruzko material ugari batzen ahalegindu zan; liburuak, egunkariak, aldizkariak, liburuxkak, panfletoak, kartelak eta oraintsuko historia aztertzeko interesekoa dan edozein dokumentu sozial eta politiko batzeko helburua izango litzateke. Denporeak dimensionauko leuke barriro enpresa handinahi hori, benetako aukeren arabera, dino Dorronsorok.\nDokumentazino Zentroari lotutako materiala gorabehera, Eusko Ikaskuntzeak Euskadiko Artxibo Historikoari hainbat jatorritako hogeita hamar bat funts laga deutsoz: familia ugarirenak, alderdi politikoenak, sindikatuenak, gizarte-mobimentuenak eta bestelako artxiboetan eskuratutako dokumentuak. Dorronsorok nabarmendu dau Santiago Cunchillos, Eugéne Goyheneche, Arteaga-Aznar edo Sastre-Foresten funtsek daben garrantzia.


Batzuetan, nere irudimenean, haien atzetik joaten nintzen kale izkinetan zituzten etxeetaraino, eta haiek jiratu eta irrifarre batez saritzen ninduten atetik sartu eta ilunpe epelean izkutatu baino lehen.\nHiri handiko ilunabar magikoan batzuetan bakardade obsesibo bat sentitzen nuen eta besteengan ere horixe bera atzematen nuen: enplegatu gazte gizarajoak, jatetxean bakarrik afaltzeko ordua iritsi arte eskaparatez eskaparate denbora betetzen zutenak; ilunabarreko enplegatu gazteak, gaueko eta bizitzako momenturik kilikagarrienak alferrik galtzen.\nZortzietan, berriro Berrogeiaren inguruko Kaleetako galtzada ilunak teatroen auzora bidean bost lerrotan zihoazen taxi zaratatsuz betetzen zirenean, bihotz erorialdi bat sentitzen nuen.\nGeratuta zeuden taxietan figurak elkarrengana makurtzen ziren, kantuak eta entzuten ez ziren ateraldiek eragindako algarak aditzen ziren, eta piztutako zigarroek barnean egindako keinu ulertezinak marrazten zituzten.\nHaiek imajinatuz ni ere alaitasun bila abiatzen nintzen eta zoriona desiratzen nien, haien barne-ezinegona partekatuz.\nPuska batean ez nuen Jordan Baker ikusi eta udaren erdi aldera berriro topo egin nuen harekin.\nHasieran pozik ibiltzen nintzen berarekin batera eta bestera, golf jokalari sonatua zelako eta denek bere izenez ezagutzen zutelako.\nGero hori baino gehiago ere izan zen.\nEz nengoen benetan maiteminduta baina jakinmin xamur bat edo, sentitzen nuen.